‘Alamak! Tertelan Kahak..’- Ustaz Azhar Idrus Senaraikan Perkara Batalkan Puasa Andai Anda Terlupa

Sedia maklum semasa kecil lagi, kita telah diajar mengenai hukum dan isu yang membatalkan puasa. Antara perkara membatalkan puasa adalah persetubuhan suami isteri di siang hari. Namun, ada juga perbuatan yang menjadikan seseorang itu kurang pasti hukumnya seperti telan kahak batal puasa, ke?
Kadang-kadang sebagai manusia kita alpa dan lupa mengenai hukum di atas isu tersebut. Kali ini, mari kita mengulang kaji semula hukum fiqah berkenaan perkara membatalkan puasa dengan konteks yang lebih mendalam bersama Ustaz Azhar Idrus.

Baca juga: Ustazah Asma’ Kongsi 10 Tips Penting Dalam Bulan Ramadan, Belum Terlambat Nak Tambah Pahala!
TELAN KAHAK BATAL PUASA KE?

FIQAH PUASA BAHAGIAN 6 – PERKARA YANG MEMBATALKAN PUASA
A. MAKAN DAN MINUM
Siapa yang sengaja makan dan minum walaupun sedikit ketika sedang berpuasa wajib atau sunat maka puasanya batal. Meninggalkan makan dan minum adalah intipati puasa yang paling penting dalam perintah berpuasa.

Diharuskan makan minum pada waktu malam kerana arti puasa ialah meninggalkan makan minum pada waktu siang.
Firman Allah:
وَكُلُوا وَاشْرَبُوا حَتَّى يَتَبَيَّنَ لَكُمُ الْخَيْطُ الأبْيَضُ مِنَ الْخَيْطِ الأسْوَدِ مِنَ الْفَجْرِ ثُمَّ أَتِمُّوا الصِّيَامَ إِلَى اللَّيْلِ
Artinya : “Dan makanlah kamu dan minumlah kamu sehingga nyata bagi kamu benang yang putih dari benang yang hitam yakni waktu subuh telah masuk. Kemudian hendaklah kamu berpuasa sehingga tiba waktu malam.” (Al-Baqarah : 187)
Maka jelas pada ayat ini waktu diharamkan makan minum bagi yang berpuasa ialah dengan masuknya waktu subuh sehingga waktu maghrib.
Dan diharamkan juga makan dan minum ke atas orang yang wajib berpuasa pada hari itu. Walaupun, dia tidak berpuasa seperti orang yang sengaja tidak berniat puasa atau terlupa berniat atau orang yang puasa yang merosakkan puasanya dengan sebab yang lain dari makan dan minum.
1. HUKUM MAKAN ATAU MINUM SEDIKIT SEPERTI SEBIJI NASI ATAU SETITIK AIR

Batal puasa seorang yang makan dengan sengaja sekalipun makanan yang dimakan itu sedikit atau air yang sedikit. Contoh sedikit yang boleh membatalkan puasa itu ialah sebiji nasi atau satu biji lada atau setitik air.
Dan sama ada yang dimakan itu makanan atau minuman atau bukan makanan dan minuman seperti ubat atau batu atau pasir atau seumpamanya.
2. HUKUM MAKANAN ATAU MINUMAN YANG BELUM MELEPASI KERONGKONG
Maksud makan dan minum ialah memasukkan makanan atau minuman sampai melepasi had yang batin yaitu kerongkong. Jika tidak melepasi kerongkong seperti makanan atau air hanya berada di dalam mulut sahaja maka tidak membatalkan puasa.
Dan tidak membatalkan puasa jika hanya meletakkan makanan pada bibir mulut atau masuk ke dalam mulut tetapi tidak ditelannya tetapi perbuatan tersebut adalah dimakruhkan jika dengan tiada tujuan.
Oleh itu, orang yang memasak makanan kemudian meletakkan sedikit pada lidahnya kerana merasa makanan tersebut untuk diketahui samada masin atau tawar, umpamanya. Maka, tidaklah membatalkan puasa kecuali ditelannya makanan tersebut.
Sebahagian ulamak memakruhkan merasa makanan seperti ini tetapi mereka tidak mengatakan ia membatalkan puasa.
Wajib berhenti menelan makanan dan minuman apabila telah masuk waktu subuh. Sekalipun belum azan seperti dilihat pada jam bahawa waktu subuh telah masuk dengan yakin kerana azan itu terkadang awal dan terkadang lewat dari waktu subuh yang sebenar.
3. HUKUM MENELAN AIR LIUR DI DALAM MULUT

Tidak batal puasa dengan sebab menelan air liur yang berada di dalam mulut sekalipun banyak. Tetapi jika air liur sudah berada di luar mulut seperti berada pada bahagian bibir yang luar lalu ditelannya kembali maka batal puasanya.
Begitu juga batal puasa sebab menelan air liur yang dikeluarkan dari mulutnya diletakkan di dalam umpama cawan kemudian menelannya kembali.
4. HUKUM MENELAN KAHAK!
Demikian lagi tidak batal menelan kahak yang berada di dalam mulut akan tetapi sebaiknya tidak ditelannya kerana ada perselisihan ulamak pada batalnya. Ada pun kahak yang di keluarkan dari dalam dada atau perut lalu dikeluarkannya kepada mulut kemudian ditelannya kembali maka batal puasanya.
Tidak batal menelan kahak yang berada di bahagian dalam kerongkong atau bahagian dada.
5. HUKUM MENELAN SISA MAKANAN & AIR LIUR BERCAMPUR SISA MAKANAN ATAU DARAH GUSI!
Jika ada sisa makanan yang kecil di celah giginya kemudian ditelannya maka, batal puasanya kerana kesengajaannya. Ada pun jika tertelan maka, tidak membatalkan puasa. Demikian lagi batal puasa sengaja menelan air liur yang bercampur dengan sisa makanan atau darah gusi.
Jika terasa manis kesan air minumnya ketika bersahur maka hendaklah diludahnya. Jika ditelan rasa manis itu maka batal puasanya akan tetapi jika sukar hendak dipelihara dari tertelan rasa manis bersama air liurnya maka dimaaf kerana sedikitnya.
B. MAKAN MINUM SELEPAS AZAN SUBUH

Jika pada negeri tersebut hanya ada sekali azan subuh maka wajib berhenti makan minum apabila terdengar azan.
Ada pun pada negeri yang ada azan dua kali iaitu sekali sebelum subuh dan sekali lagi bila masuk waktu subuh maka, harus ia meneruskan makan dan minum selepas azan yang pertama. Ini kerana azan pertama bukan menandakan masuk waktu subuh tetapi ia merupakan pemberitahuan waktu bersahur.
Dari Ibnu Umar r.a. katanya Rasulullah sollallahu alaihi wasallam bersabda:
إِنَّ بِلالا يُؤَذِّنُ بِلَيْلٍ ، فَكُلُوا وَاشْرَبُوا حَتَّى يُؤَذِّنَ ابْنُ أُمِّ مَكْتُومٍ
Artinya : “Sungguhnya Bilal azan ia ketika masih malam. Maka makan dan minumlah kamu sehingga azan pula olih Ibnu Ummi Maktum.” (Hadith Bukhari & Muslim)
Siapa yang masih yakin fajar subuh belum masuk maka harus ia makan dan minum.
Berkata Umar Al-Khattab r.a.:
إذا شك الرجلان في الفجر فليأكلا حتى يستيقنا
Artinya : “Jika dua orang berasa ragu tentang masuknya waktu subuh maka makanlah sehingga yakin olehnya.”
Jika seorang itu telah yakin masuk waktu subuh seperti nampak ia akan fajar, maka wajib dia berhenti makan sekalipun jamnya belum menunjukkan telah masuk waktu atau azan belum dilaungkan.
C. MAKAN MINUM TANPA SENGAJA

Diriwayatkan dari Abu Hurairah r.a. katanya Rasulullah sollallahu alaihi wasallam bersabda:
مَنْ نَسِيَ وَهُوَ صَائِمٌ, فَأَكَلَ أَوْ شَرِبَ, فَلْيُتِمَّ صَوْمَهُ, فَإِنَّمَا أَطْعَمَهُ اَللَّهُ وَسَقَاهُ
Artinya : “Siapa yang terlupa dia sedang berpuasa lalu dia makan dan minum maka teruskanlah puasanya kerana sungguhnya Allah memberi ia makan dan minum.” (Hadith riwayat Bukhari)
Jelas dari hadith ini siapa yang makan dan minum dengan tidak sengaja samada pada awal hari puasa atau pertengahannya atau hujungnya dan samada makan minum yang sedikit atau banyak menurut qaul yang lebih sahih di sisi Imam Nawawi dan samada sekali atau beberapa kali terlupa maka puasanya tidak batal dan hendaklah ia teruskan berpuasa.
Menyebut oleh Imam Taqiyuddin Ad-Dimasyqi :
فَلَو كثر ذَلِك فَوَجْهَانِ الْأَصَح عِنْد الرَّافِعِيّ يفْطر لِأَن النسْيَان مَعَ الْكَثْرَة نَادِر وَلِهَذَا قُلْنَا تبطل الصَّلَاة بالْكلَام الْكثير وَإِن كَانَ نَاسِيا وَالأَصَح عِنْد النَّوَوِيّ أَنه لَا يفْطر لعُمُوم الأخبار
Artinya : “Maka jikalau tersalah makan minum yang banyak maka ada dua pendapat. Yang lebih sahih di sisi Imam Ar-Rafie ialah membatalkan jika tersalah makan yang banyak kerana banyak itu jarang terjadi. Dan kerana itulah kami berkata dengan batal solat dengan sebab terlupa berkata-kata yang banyak. Dan pendapat yang lebih sahih di sisi Imam Nawawi bahawasanya terlupa makan yang banyak tidak membatalkan puasa kerana umum segala hadith.” (Kitab Kifayatul Akhyar)
Jika ditakdirkan seorang itu lupa sungguh lalu dia makan minum sepanjang bulan Ramadhan sekaliannya maka, puasanya tetap sah tetapi jarang berlaku seperti itu. Dan apabila tidak batal puasa makan dan minum dengan bukan sengaja, maka tidak ada atasnya kewajipan qadha atau membayar kafarah.
Pada hadith riwayat Al-Hakim Rasulullah sollallahu alaihi wasallam bersabda:
مَنْ أَفْطَرَ فِي رَمَضَانَ نَاسِيًا فَلَا قَضَاءَ عَلَيْهِ وَلَا كَفَّارَةَ
Artinya : “Siapa yang berbuka (yakni makan atau minum) pada Ramadhan hal kedaannya terlupa maka tiada qadha atasnya dan tiada kafarah.”
Dan wajiblah orang yang sedang makan minum dalam keadaan lupa ini berhenti menelan makanan atau minuman sebaik sahaja dia teringat sedang berpuasa.
Jika selepas teringat bahawa dia sedang berpuasa lalu dia masih makan atau minum sedikit sahaja, maka batal puasanya dan berdosa. Dan wajib atasnya qadha dan adalah yang membatalkan puasanya ketika itu ialah makannya selepas dia ingat, bukan sebab makannya ketika dia lupa.
1. HUKUM TERTELAN SERANGGA
Dan seperti itu juga tidak batal puasanya jika tertelan serangga yang sedang terbang atau selain serangga yang masuk ke dalam mulutnya terus tertelan ke dalam perut maka tidak membatalkan puasa.
2. HUKUM MENELAN ANGIN & ASAP

Tidak membatalkan puasa menelan angin sekalipun sengaja seperti seorang itu duduk ia di tepi laut dan membuka mulutnya menghadap angin. Hal ini kerana, angin tidak terhitung sebagai jirim. Tetapi batal puasa dengan sebab menelan asap samada asap suatu yang dibakar atau asap rokok.
3. HUKUM SUAMI ISTERI TIDAK SENGAJA BERSETUBUH
Ulama mengkiaskan dengan terlupa pada masalah makan minum itu dengan masalah terlupa melakukan jimak.
Maka tidak juga membatalkan puasa sekalipun jimak ia beberapa kali atau beberapa jam dengan syarat memang dalam kelupaannya. Akan tetapi ketika teringat ia sedang berpuasa, maka wajib atas yang teringat itu sama suami atau isteri atau keduanya mengeluarkan zakar dengan segera.
4. HUKUM TERINGAT PUASA KETIKA BERSETUBUH TETAPI DIDIAMKAN…
Gambar hiasan.
Jika isterinya yang sedang dijimak itu teringat sedang berpuasa tetapi dia diamkan, tidak diberitahu akan suaminya maka batal puasa isteri tersebut dan berdosa tetapi, tidak batal puasa suaminya.
Dan begitu juga jika suami teringat sedang berpuasa tetapi didiamkannya dan meneruskan jimak, maka batal puasa suami dan berdosa tetapi tidak batal puasa isteri.
Tersebut pada Kitab Fathul Qarib:
وأما الجماع ناسيا فكالأكل ناسيا
Artinya : “Dan adapun jimak seorang yang terlupa maka hukumnya sama seperti makan orang yang lupa yakni tidak batal.”
Dan dikiaskan juga dengan terlupa memasukkan suatu benda ke dalam rongga terbuka yang selain mulut maka, tidak membatalkan puasa kerana kelupaannya itu. Semua masalah terlupa dan tersalah yang telah disebut tidak membatalkan puasa dan tidak berdosa.
Firman Allah:
وَلَيْسَ عَلَيْكُمْ جُنَاحٌ فِيمَا أَخْطَأْتُمْ بِهِ وَلَٰكِنْ مَا تَعَمَّدَتْ قُلُوبُكُمْ ۚ وَكَانَ اللَّهُ غَفُورًا رَحِيمًا
Artinya: “ Dan tiada atas kamu dosa pada perkara yang kamu tersalah dengannya dan tetapi dosa itu pada perkara yang kamu sengaja olih hatimu. Dan Allah itu adalah Ia maha pengampun dan maha pengasih.” ( Al-Ahzab : 5)
D. BERENANG ATAU MENYELAM KETIKA PUASA

Perbuatan berenang atau menyelam ketika berpuasa tidak membatalkan puasa selagi tidak berlaku menelan air atau masuk air ke dalam rongga yang terbuka kepada had batin.
Jika menelan air atau masuk air ke dalam rongga yang terbuka ketika berenang dan menyelam itu maka ia membatalkan puasa. Jika masuk air melalui kulit atau kepalanya yang bukan rongga terbuka maka tidak batal puasanya.
Berkata Syeikh Bujairimi:
قَالَ الْأَذْرَعِيُّ لَوْ عَرَفَ مِنْ عَادَتِهِ أَنَّهُ يَصِلُ الْمَاءُ إلَى جَوْفِهِ مِنْ ذَلِكَ لَوْ انْغَمَسَ وَلَا يُمْكِنُهُ التَّحَرُّزُ عَنْ ذَلِكَ حَرُمَ عَلَيْهِ الِانْغِمَاسُ وَأَفْطَرَ بِذَلِكَ
Artinya : “Telah berkata olih Imam Al-’Azra’ie jika seorang itu sudah tahu pada kebiasaannya akan masuk air kepada perutnya dari yang demikian itu jikalau dia menyelam dan dia tidak mampu memelihara dari masuk air itu maka haram atasnya menyelam dan batal puasanya dengan menyelamnya itu.” (Kitab Hasyiah Bujairimi ‘ala Al-Minhaj)
1. HUKUM UBAT DIMASUKKAN MELALUI KERONGKONG, DUBUR & FARAJ
Demikian juga tidak batal menyuntik ubat ke dalam kulit atau dagingnya yang bukan rongga terbuka. Akan tetapi jika disuntik masuk ubat melalui rongga terbuka seperti masuk ubat itu melalui kerongkongnya atau duburnya atau farajnya maka batal puasanya.
Dan seperti demikian tidak batal mencabut gigi ketika puasa dengan syarat tidak ada menelan ubat atau air ketika proses mencabutnya.
Wallahua’lam, Ustaz Azhar Idrus.
Sumber: Facebook Ustaz Azhar Idrus


Ini Alamat Kementerian Pelajaran Malaysia. Sila Simpan Untuk Rujukan!

Cukup sukar untuk mendapat senarai alamat Kementerian Pelajaran Malaysia di Putrajaya, apatah lagi lokasi di seluruh Malaysia. Kami cuba kumpulkan kesemua alamat Kementerian Pelajaran Malaysia.
Alamat Kementerian Pelajaran Malaysia Putrajaya

Kompleks Kerajaan Persekutuan Parcel E, Pusat Pentadbiran Kerajaan Persekutuan, 62604, Putrajaya
Hasil kajian kami, berdasarkan dari peta laman rasmi Kementerian Pelajaran Malaysia, berikut adalah pautan ke seluruh bahagain dalam Kementerian Pelajaran Malaysia:

Hubungi Kami

Kakitangan KPM
Sektor Pelajaran
Sektor Pengajian Tinggi
Jabatan Pendidikan Negeri (JPN)

Pejabat Pendidikan Daerah (PPD)

Kedah
Pulau Pinang
Perak
Selangor
Negeri Sembilan
Melaka
Johor
Pahang
Terengganu
Kelantan
Sabah
Sarawak
Kuala Lumpur
Universiti
Institut Pendidikan Guru
Politeknik

Kolej Komuniti

Kolej Matrikulasi
Sekolah
Khidmat Pelanggan
Peta Lokasi


Alami Komplikasi Kandungan, Wanita Hamil 7 Bulan Meninggal Dunia Dalam Kereta

Ajal, maut dan jodoh, segalanya telah ditentukan oleh Allah S.W.T. Kita sebagai hamba tiada kuasa untuk menolak malah perlu menerimanya dengan hati yang terbuka kerana semuanya telah tertulis. Ujian yang diberi juga bukanlah suka suka diberi, malahan ada hikmah disebaliknya.

Begitu juga dengan nasib seorang lelaki ini. Melalu perkongsian Mohd Redzuan Abdul Manap di laman Twitternya, dia telah memuat naik satu cerita sedih berkenaan sebuah keluarga kecil dimana ketua keluarga tersebut bukan sahaja kehilangan seorang tetapi dua ahli keluarganya apabila isterinya yang sedang mengandung disahkan meninggal dunia. Lebih menyayat hati apabila dia tidak berada disisi isterinya ketika kejadian berlaku.
Suami Naik Rumah Ambil Dokumen

Wanita yang sedang hamil itu menunggu didalam kereta ketika suaminya naik ke rumah untuk mengambil segala dokumen perubatan. Ini kerana mereka perlu ke hospital setelah di rujuk klinik berhampiran.

Lebih menyedihkan, wanita tersebut meninggal dunia didalam kereta di kawasan parkir rumahnya yang terletak di Kota Damansara. Difahamkan wanita tersebut mengalami komplikasi dengan kandungannya. Kegembiraan suami ingin menyambut ahli keluarga baharu bertukar kesedihan apabila kejadian itu berlaku dan lebih bertambah sedih apabila isteri kesayangannya juga pergi buat selama-lamanya.

Tambahan lagi, usia kandungan tersebut telah berusia 7 bulan dan keluarga kecil ini mempunyai seorang lagi anak kecil.
Sumber : Mohd Redzuan Abdul Manap


Alami Masalah Kencing Pedih Selama 7 Minggu, Rupanya Mengandung Luar Rahim

Hajat memiliki zuriat bagi pasangan suami isteri merupakan satu perkara biasa dan sudah tentunya dengan kehadiran cahaya mata dapat mengeratkan lagi hubungan kekeluargaan.
Namun tidak semua orang diberi rezeki untuk memilik anak dan perlu menghadapi pelbagai rintangan. Hal ini sama seperti perkongsian Dr Muhammad Izzat di laman Facebooknya di mana seorang wanita mengandung luar rahim selama 7 minggu.

Baca juga: Haid Tak Teratur & Sukar Hamil? Anda Mungkin Mengalami Masalah PCOS!
ALAMI MASALAH KENCING PEDIH, RUPANYA MENGANDUNG LUAR RAHIM

Menurut Dr Izzat, seorang wanita datang dan memberitahu dia mengalami masalah kencing pedih dan berlarutan selama 7 minggu. Jelasnya, wanita tersebut sudah dua bulan tidak haid tetapi pemeriksaan yang dilakukan di klinik tidak menunjukkan sebarang tanda-tanda hamil.

“Period saya last bulan 5. bulan 6 dan 7 tak dtg period”
“Ohhh? Awak dah check urine pregnancy test?”
“Dah Dr. Dah siap scan last week kat Klinik A, pastu pegi Klinik B dan C. Memang belum nampak. Katanya masih awal. So saya tunggu lah”

Putar obstetric wheel (kalendar obstetrik – nak tentukan berapa minggu kehamilan
“Kalau ikutkan kalendar saya ni, awak dah berusia 7 minggu lebih. Sepatutnya dah nampak janin berserta jantung baby”
Sebagai seorang doktor sakit puan, beliau tidak puas hati dan memilih untuk membuat pemeriksaan lebih mendalam. Pemeriksaan lanjut mendapati wanita tersebut mengandung luar rahim.
PEMBEDAHAN DILAKUKAN UNTUK MENYELAMATKAN NYAWA IBU

Ini bermakna janin berada di luar uterus dan sudah ada dengupan jantung tetapi rahimnya kosong. Sekitar rahim ada cecair seakan darah bercampur darah beku.
So masa dia datang tu memang history suggestive of Urinary tract infection. Check urine pun memang suggestive. Jadi berpadanan dan bersesuaian lah dirawat sebagai urinary tract infection (jangkitan kuman pada salur kencing)
Sebagai doktor sakitpuan, memang tak terlepas dari menanya mengenai period beliau. Routine sebagai doktor sakitpuan, begitulah.

Hati memang tak sedap. Dalam fikiran dok cakap,  macam mana 7 weeks cannot see anything. This is not right. Definitely not right. Gut feeling sebagai doktor sakitpuan.
Maka pesakit diperiksa semula, scan atas dan bawah, ternyata sangkaan tidak meleset. Janin berada di luar uterus, sudah berdegup jantungnya. Rahim kosong. Sekitar rahim sudah ada free fluid – se akan darah bercampur darah beku. Allah. Ni Ectopic pregnancy (kehamilan luar rahim) dah pecah.

Wanita itu dikejarkan ke hospital berdekatan untuk pembedahan menyelamatkan nyawa seorang ibu dan bayi berusia 7 minggu itu sudah pecah dan tidak dapat diselamatkan.
Sumber: Facebook Dr Muhammad Izzat


Alami Masalah Kulit Ketika Mengandung, Berikut 10 Situasi Perubahan Hormon Semasa Hamil Yang Perlu Anda Tahu

Setiap wanita mengandung pasti akan mengalami perubahan hormon. Semakin meningkat usia kandungan, semakin banyak berlaku proses perubahan hormon.
Semasa hamil, perubahan hormon di kalangan wanita adalah sangat ketara. Kebanyakan kaum lelaki sukar untuk memahami sepenuhnya punca perubahan yang berlaku iaitu daripada emosi yang tidak stabil, sembelit, perubahan waktu tidur dan mengidam makanan.

Kesan perubahan pelbagai hormon dalam badan merupakan punca utama kepada semua simptom tersebut. Perubahan hormon inilah yang membolehkan wanita mengandungkan bayi selama sembilan bulan dan membantunya membesar.
Baru-baru ini juga, pelakon Sharifah Sakinah  yang sedang kini mengandung anak sulungnya berusia 5 bulan yang juga turut mengalami proses perubahan hormon wanita hamil.

Dia telah berkongsi kulit wajahnya yang mengalami masalah jerawat di Instagram miliknya. Netizen juga turut prihatin dengan masalah Sharifah Sakinah dan berkongsi tips dan pengalaman mereka di ruangan komen.

Foto Kredit : Instagram Sharifah Sakinah
Perubahan Hormon Estrogen dan Progesterone
Estrogen dan progesteron adalah ketua hormon semasa hamil.  Wanita hamil akan menghasilkan lebih estrogen dalam semasa mengandung. Peningkatan estrogen semasa hamil membantu rahim dan plasenta untuk memindahkan nutrien serta menyokong perkembangan bayi.
Di samping itu, estrogen dianggap memainkan peranan penting dalam membantu fetus berkembang dan matang. Kandungan estrogen yang bertambah dan mencapai kemuncaknya pada trimester ketiga.
Peningkatan hormon estrogen semasa trimester pertama boleh menyebabkan berasa loya dan semasa trimester kedua, ia mewujudkan saluran susu yang membesarkan payudara.
Perubahan progesteron menyebabkan kelemahan atau melonggarkan ligamen dan sendi seluruh badan. Progesteron juga penting untuk mengubah saiz rahim sehingga ia boleh menampung bayi selama 9 bulan.
Walaubagaimanapun terdapat beberapa simptom kesan perubahan hormon yang selalunya dialami oleh wanita yang sedang mengandung. Antara kesan perubahan hormon terhadap badan ialah :
1) Bintik-bintik dan jerawat semasa hamil
Tahap hormon yang tinggi menggalakkan penghasilan minyak yang membuatkan kulit anda anjal. Namun terlalu banyak minyak boleh menyebabkan liang-liang muka tersumbat.
Wanita hamil digalakkan mencuci muka dengan kerap menggunakan pencuci muka yang lembut, dan gunakan pelembap muka tanpa minyak.
Jangan gosok tempat yang berjerawat kerana ia akan membuatkan masalah tersebut menjadi lebih teruk. Beberapa minggu selepas bersalin, kulit anda akan beransur pulih kepada sediakala. Sekiranya ingin memakai krim jerawat, dapatkan nasihat doktor kerana jika guna krim sembarangan, risau akan beri kesan kepada kandungan.
2) Tanda regangan
Foto Kredit : whattoexpect.com
Tanda regangan (stretch marks) ialah garis-garis halus berwarna kemerahan atau coklat yang biasanya muncul pada perut, payudara dan peha. Selepas bersalin, pigmentasi berwarna kemerahan atau kecoklatan pada tanda regangan ini akan beransur pudar. Ia salah satu kesan kehamilan yang harus kita hadapi.
Anda boleh cuba mengurangkan tanda regangan dengan menyapu minyak atau krim yang kaya dengan vitamin E pada perut atau mana-mana bahagian kulit untuk menjadikannya lebih anjal dan mengamalkan pemakanan sihat yang kaya dengan vitamin E dan C.
3) Perubahan saiz payudara
Payudara wanita hamil pasti akan menjalani perubahan penting semasa hamil kerana tubuh mereka perlu bersedia untuk membekalkan susu kepada bayi. Hormon kehamilan yang memberi kesan pigmentasi kulit akan beri kesan kulit gelap sekeliling diputing.
Oleh kerana payudara membesar, wanita hamil mungkin mengalami kesakitan atau sensitiviti dan payudara akan lebih menonjol lebih daripada sebelum mengandung.
4) Melecet semasa hamil
Apabila berat badan anda bertambah, sesetengah tempat pada badan anda boleh melecet, seperti dibahagian peha dan bawah payudara. Kulit di kawasan tersebut akan menjadi merah dan lembap, kemudian melepuh.
Pastikan kawasan yang terjejas itu sentiasa kering dan gunakan bedak talkum untuk menyerap kelembapan. Pakailah pakaian yang diperbuat daripada kapas untuk menyejukkan kulit dan elakkan memakai seluar yang ketat.
Maklumkan kepada doktor anda mengenai perkara ini, terutamanya jika anda banyak berpeluh, kerana ia boleh menyebabkan jangkitan kulat atau keputihan.
5) Kulit sensitif semasa hamil
Kulit anda biasanya lebih sensitif apabila anda hamil. Sabun dan bahan pencuci mungkin akan menyebabkan kulit anda pedih dan masalah seperti ekzema akan dialami. Kulit boleh menjadi gatal sekiranya terdedah kepada cahaya matahari.
Anda digalakkan memakai pakaian yang longgar yang diperbuat daripada kapas agar dapat mengekalkan kelembapan badan. Selain itu, sentiasa lindungi kulit anda daripada cahaya matahari dengan krim pelindung matahari.
Foto Kredit : omicsonline.org
Rasa gatal yang teruk pada seluruh badan, terutamanya pada tapak tangan dan tapak kaki. Penyakit ini dikenali sebagai obstetric cholestasis dan hanya berlaku kepada wanita hamil. Ia biasanya berlaku dalam trimester ketiga.
Kegatalan ini boleh jadi terlalu teruk dan kadang-kala tidak dapat dikawal. Walaupun anda mungkin bimbang kerana hati anda tidak berfungsi dengan baik, namun obstetric cholestasis tidak membahayakan kesihatan anda.
Namun kesemua simptom ini tidak akan berlarutan dan akan hilang selepas melahirkan anak.
6) Kerap ke tandas!
Foto Kredit : mypregnanthealth.com

Kerap buang air kecil semasa mengandung adalah perkara normal. Hal ini kerana bayi bergerak di sekitar dalam rahim ibu dan ia terasa seperti satu sepakan ke atas pundi kencing mereka. Kadang-kadang anda tidak akan sempat sampai ke tandas!
Banyakkan minum air kerana semasa mengandung, air sangat diperlukan badan untuk menampung kesihatan diri sendiri dan bayi dalam perut.
7) Anggota badan mula bengkak
Badan mula mengekalkan lebih banyak air semasa mengandung dan boleh membawa kepada bengkak buku lali, muka dan jari. Kurangkan mengambil makanan yang mengandungi jumlah gula dan garam yang tinggi.
8) Berat badan naik
Foto Kredit : technology.org
Semasa hamil, ia adalah masa apabila berat badan meningkat untuk menampung bayi. Jangan tertekan sekiranya berat badan anda naik dan berasa tidak cantik. Para ibu perlu berada dalam keadaan psikologi yang baik setiap masa, bagi memastikan ibu dan bayi dalam keadaan sihat.
9) Pedih Ulu hati atau ketidakhadaman
Pedih hulu hati dan senak dibahagian dada atau perut sangat menyakitkan semasa mengandung. Ia adalah kerana bayi yang berada didalam kandungan membesar dan menolak organ-organ lain untuk membuka ruang.
Ia akan membuatkan anda tidak selesa selepas makan dan terasa seperti tersekat. Penyelesaian terbaik adalah untuk makan dalam kuantiti yang lebih kecil tetapi kerap.
10) Morning Sickness
Foto Kredit : hhuffingtonpost.com
Ini adalah situasi yang paling tidak disukai oleh wanita yang hamil. Setiap pagi selalunya mereka akan rasa loya, muntah dan pening. Ia berlaku pada trimester pertama di mana seseorang itu berasa seperti mabuk selama tiga bulan!
Jangan bimbang kerana selalunya morning sickness ini hanya berlaku beberapa bulan. Tetapi ada juga yang melaluinya sehingga bersalin. Anda yang melaluinya jangan terlalu beremosi dan bersabar dengan simptom ini.
Setiap wanita yang mengandung akan mengalami kesan perubahan hormon yang berbeza. Jika anda kurang mengalaminya, anda patut bersyukur.
Namun bagi mereka yang sedang mengalaminya, kuatkan diri kerana ia hanya untuk tempoh 9 bulan sahaja. Bagi bakal ibu-ibu lain yang ada mengalami simptom lain, boleh lah share dengan kami!


Alamilah Revolusi – Nasi Tefal Untuk Sajian Sempurna

KUALA LUMPUR, 29 OKTOBER 2015 – Tefal, jenama perkakas dapur dan peralatan rumah terunggul di dunia memperkenalkan siri produk periuk nasi terbarunya: Periuk Nasi Sfera Tefal RK 8105 dan RK8145 yang dihasilkan khusus untuk kemudahan anda menyediakan pelbagai sajian masakan kegemaran anda dan seisi keluarga. Tefal berbangga menghasilkan produk periuk nasi  yang dilengkapi dengan ciri inovatif teknologi periuk berbentuk sfera yang memberi jaminan terbaik untuk penyebaran haba ketika memasak selain memberikan sajian masakan terbaik.
Periuk Nasi Sfera Tefal Mudah Berguna untuk Masak dan Kawal

Periuk Nasi Sfera Tefal RK8105 dan RK8145 dihasilkan dengan ciri unik, berketahanan tinggi dengan lapisan bertingkat 2.5 mm serta salutan Nano di permukaan luarannya. Manakala ciri dalaman periuk dihasilkan dengan reka bentuk berlian dan lapisan seramik. Dihasilkan dengan berat yang bersesuaian, produk itu memberi jaminan tahan lasak dan pengudaraan haba yang optimum kerana dengan kewujudan ruang kosong di periuk memastikan pengudaraan haba dapat berfungsi dengan sekata di keseluruhan periuk untuk memberikan hasil terbaik dan meningkatkan rasa sajian makanan.

Memasak Nasi Lebih Mudah dengan Periuk Nasi Sfera Tefal!
Terkenal dengan kehebatan dalam rekaan peralatan rumah dan dapur untuk kemudahan pengguna, Tefal menghasilkan teknologi dan inovasi di dalam jenama baru Periuk Nasi Sfera. Kedua-dua Periuk Nasi Sfera Tefal RK8105 dan RK8145 memiliki ciri kekal hangat automatik, masa memasak yang mudah laras, termasuk penyelaras pre-set / tangguh, fungsi yang ideal untuk mereka yang keluar bekerja sepanjang hari. Pengguna mudah  menyediakan bahan-bahan masakan dan memprogram proses masakan sehingga 24 jam lebih awal. Kedua-dua Periuk Nasi Sfera mempunyai injap tekanan mikro yang membenarkan tekanan secukupnya untuk bahagian dalaman periuk nasi menghalang bau dan rasa makanan terbit dari periuk.
Periuk Nasi Sfera Buat Semua!
Periuk Nasi Sfera Tefal RK8105
Periuk nasi terkini yang ideal untuk individu bujang atau pasangan muda yang mahu memasak resipi kegemaran  tanpa renyah. Golongan ini akan mendapati ianya mudah digunakan kerana ia didatangkan dengan Teknologi Logik Fuzzy yang menyediakan masa memasak dan suhu ideal berdasarkan kiraan pengesan termal yang dirangkumkan. Rekaan dalam periuk nasi ini juga membantu pengudaraan haba yang lebih baik. Tetingkap mudah dilihat pada perkakas itu membenarkan pengguna untuk mengawal masakan yang disediakan. Dengan 10 program masakan yang diterapkan (6 jenis masakan nasi dan 4 buah program masakan perlbagai), memasak kini bukan lagi merumitkan. Direka dengam panel kawalan penuh LED, kapasiti Periuk Nasi Spherical Tefal RK8105 berkemampuan sehingga 1.8L dan membenarkan pengguna untuk memasak sehingga 10 cawan beras.
Periuk Nasi Sfera Tefal RK8145
Periuk nasi optimal yang menjadikan ia pilihan popular di kalangan ibu bapa yang sibuk bekerja dan mereka yang gemarkan masakan di rumah namun perlu berdepan dengan faktor kesibukan masa. Periuk nasi ini membolehkan mereka untuk menyediakan juadah masakan yang sihat, enak dan berkhasiat. Periuk Nasi Sfera Tefal RK8145 ini memiliki sistem pemanasan dwi pantas yang mampu menjimatkan masa. Ia juga turut dilengkapi dengan Teknologi Logik Fuzzy dengan tujuh peringkat mode masakan secara keseluruhannya. Selain itu, Periuk Nasi SferaTefal ini juga memiliki ciri ekstra pemanasan 3D + ciri rekaan dalaman berbentuk sfgra yang menyediakan ruang pemanasan seputar 360 darjah. Selain memiliki panel kawalan LCD yang mempunyai ruang penunjuk digital, Periuk Nasi Sfera Tefal RK8145 memiliki 35 program masakan (28 jenis masakan nasi dan 7 program masakan pelbagai), pengguna mempunyai banyak pilihan untuk penyediaan makanan segera dengan hanya satu butang. Kapasiti model ini mampu menampung sehingga 10 cawan beras dengan 1.8L secara keseluruhan.
Bersesuaian Dengan Gaya Hidup Pengguna Masa Kini
Berdasarkan cirinya yang pelbagai, rangkaian Periuk Nasi SferaTefal RK8105 dan RK8145 dicipta bersesuaian dengan semua jenis masakan dan gaya hidup. Berdasarkan model, mode DIY memudahkan pengguna untuk mengawal masa masakan, suhu mengikut kesesuaian resepi. Setiap model turut mempunyai ciri panel kawalan intuitif yang menjadikan ia sangat mesra pengguna. Dengan memilih jenis masakan (sebagai contoh sup, wok/ tumis, stim) , periuk nasi ini menjalankan fungsinya dengan menggunakan parameter masakan yang ideal. Periuk Nasi Sfera ini malah dapat dibuka semasa mengubah rasa, menambah bahan atau untuk mengaul masakan di dalam – sama seperti perkakas tahan panas tradisi atau ketuhar.
Untuk membantu pengguna mengaplikasi sepenuhnya Periuk Nasi Sfera Tefal ini, kedua-dua rangkaian ini dilengkapi dengan set aksesori – bakul kukus, sudu beras, sudu sup, sudu rak dan cawan sukatan termasuk sebuah buku resepi untuk membantu pengguna menyediakan masakan mereka, bermula dari juadah biasa sehingga ke pemanis mulut. Penutup aluminium di permukaan periuk boleh ditanggalkan dan selamat untuk dibasuh.
Periuk Nasi Sfera Tefal RK8105 dan RK8145 boleh didapati di semua gedung utama dan kedai elektrik bermula November 3015 pada harga jualan bermula dari RM 399 dan RM449.
Untuk maklumat lanjut berkenaan produk Tefal, sila layari laman web www.tefal.com atau hubungi talian khidmat pelanggan: +603-7802 3000.
WEBPAGE http://www.tefal.com/
FACEBOOK https://www.facebook.com/mytefal
HASHTAG #myTefal
[infobox title=’Mengenai Tefal’]
Tefal mencipta kuali tidak melekat yang pertama pada tahun 1954 dan kini ia menjadi jenama kelengkapan rumah pertama di dunia dalam rangkaian perkakas memasak tahan lekat termasuk jenama terunggul sebagai peralatan memasak elektrik, tahan tekanan dan peralatan makanan dan minuman termasjk seterika dan alat penimbang. Hari ini, Tefal beroperasi di lebih 150 buah negata dan kekal komited untuk menyediakan produk berkualiti untuk menjadikan masakan mampu dimasak dengan ringkas dan berbaloi. Tefal adalah sebuah jenama dibawah GROUPE SEB.
[/infobox]


Alamilah Sentuhan Kelembutan Semulajadi

BETADINE® Lancar Rangkaian Penjagaan Wanita Terbarunya, Buih dan Cecair Cucian Wanita BETADINE®

BETADINE® beri pencerahan berhubungsalah tanggapan mengenai produk penjagaan wanita menerusi penganjuran satu perbincangan bersama Pakar Perunding Kanan Obstetrik dan Ginekologi, Datuk Dr Nor Ashikin Mokhtar.

Matlamat kempen ini adalah untuk mendidik kaum wanita mengenai kepentingan menggunakan produk penjagaan wanita dan menjaga kesihatan faraj.

BETADINE®, jenama yang dipercayai di seluruh dunia telah melancarkan rangkaian BETADINE® Daily Feminine Wash Foam  dan BETADINE® Daily Feminine Liquid Wash telah dicipta khas untuk melengkapi kegunaan kebersihan dalaman kaum wanita setiap hari. Formulasinya yang lembut menjadikan ia sesuai digunakan setiap hari dimana ia dicipta secara eksklusif untuk menjaga bahagian  intimasi dan sensitif kaum wanita. Pelancaran produk ini juga menyaksikan BETADINE® berkolaborasi dengan  Pakar Perunding Obstetrik dan Ginekologi, Datuk Dr Nor Ashikin Mokhtar yang memberikan nasihat kepakarannya terhadap isu pandangan salah yang biasa berlaku terhadap penjagaan kesihatan dalaman wanita termasuk penjagaan sebelum dan selepas bersalin.

BETADINE® Daily Feminine Wash merangsang kesimbangan pH semulajadi di bahagian intimasi di mana ia membantu menjaga persekitaran yang sihat untuk bakteria baik yang melindungi dan menentang ketidakselesaan bahagian intimasi wanita. Turut menyediakan pelbagai perlindungan lengkap yang lain, BETADINE® Daily Feminine Wash juga dianggap produk kebersihan paling komprehensif  untuk kaum wanita yang mempunyai gaya hidup aktif. BETADINE® juga telah melancarkan kempen berguna ini yang dilihat turut memberi panduan dan gakakan kepada kaum wanita untuk mempraktikkan penggunaan produk kebersihan bahagian intimasi mereka.
“BETADINE® mendidik kaum wanita mengenai kepentingan penjagaan bahagian intimasi dan mengekalkan kebersihan faraj,” kata Suresh Pragasam, Pengurus Besar, MundiPharma Pharmaceuticals Sdn Bhd. “Menyediakan  rangkaian lengkap  produk yang sesuai dengan keperluan kaum wanita, kami juga mahu menyediakan khidmat nasihat kepada wanita terhadap penjagaan kebersihan wanita yang tidak sekadar mengenai rutin kebersihan bahagian intimasi.”

Pengetahuan Mengenai Kebersihan dan Penjagaan Dalaman Wanita adalah Kunci untuk Menepis Pandangan Salah Mengenai Isu Penjagaan Kebersihan
“Penjagaan bahagian intimasi seringkali dipandang remeh dan kebanyakan isu yang berkait rapat sentiasa dipandang ringan sehingga ia menjadi semakin buruk. Selain lambakan produk kebersihan yang sedia ada, kebanyakan kaum wanita tidak gemar bercakap mengenai penjagaan kerbersihan wanita dan sering mencari informasi mengenai hal daripada sumber yang mempunyai pandangan yang berbeza,” kata  Pakar Perunding Obstetrik dan Ginekologi, Datuk Dr Nor Ashikin Mokhtar. “Akibatnya, maklumat yang diperolehi mereka mungkin tidak membantu dan kebanyakan mereka akhirnya menggunakan produk yang tidak dicipta khas untuk menjaga kebersihan bahagian intimasi.”
“Lebih 40% pengguna wanita menggunakan sabun biasa atau cecair pencuci badan untuk bahagian intimasi mereka[1]. Ia menjadi satu isu penting dimana produk-produk ini, khususnya gel dan sabun wangian mampu menjejaskan keseimbangan bakteria dan pH di bahagian itu[2]. Malah, ketidakseimbangan pH dan bakteria sihat boleh menyebabkan simptom pelbagai seperti kegatalan, bau yang tidak menyenangkan dan keputihan[3]. Boleh dikatakan, tiga daripada empat wanita mempunyai pengalaman dan masalah ini[4],” katanya.
Memandangkan sabun badan adalah bukan merupakan penyelesaian sempurna bahagian intimasi dan mampu menyebabkan ketidakseimbangan nilai pH, Datuk Dr Nor Ashikin menasihatkan kaum wanita untuk bijak memilih produk yang kaya dengan kandungan semulajadi dan prebiotik dalam usaha melindungi bahagian intimasi daripada pelbagai simptom yang tidak diingini yang berkait rapat dengan ketidakseimbangan pH.

Sentuhan Kelembutan Semulajadi Hanya dengan Satu Pengepaman
Menyedari kandungan semulajadi adalah penting dalam membentuk keyakinan dan keselesaan kaum wanita, BETADINE® Daily Feminine Wash Foam  dan BETADINE® Daily Feminine Liquid Wash merangsang persekitaran optimum untuk pertumbuhan bakteria sihat. Diformulasikan dengan Tri-Care™, yang merangkumi Immortelle, SyriCalm™, and Deoplex®, dengan prebiotik, ia mengekalkan persekitaran yang sihat buat bahagian intimasi wanita untuk memberikan keseimbangan pH semulajadi[5].
Immortelle (ekstrak Helichrysum italicum) memiliki sejarah kukuh sebagai bahan yang digunakan untuk tujuan perubatan. Ia juga didatangi dalam pelbagai penyediaan antimikrobial  dan merupakan bahan antioksida semulajadi yang memperbaiki kerosakan radikal dan merangsang pertumbuhan sel. Immortelle bertindak sebagai antioksida semulajadi yang membantu meningkatkan kelembapan semulajadi kulit[6].
SyriCalm™ (ekstrak Phragmites communis ) merupakan bahan aktif yang melegakan permukaan kulit dan mengurangkan kegatalan dan kemerahan kulit. SyriCalm™ turut mengurangkan erythema, melegakan kegatalan dan melindungi serta memperbaiki masalah lain di bahagian intimasi wanita[7].
Deoplex® (ekstrak Sacharromyces) merupakan bahan ekstrak semulajadi yang meneutralkan bau yang tidak menyenangkan. Deoplex® turut mengandungi enzim yang menyediakan pelbagai fungsi yang membantu menyahkan bau kurang menyenangkan[8].

Untuk mengukuhkan formula Tri-Care™, BETADINE® Daily Feminine Wash mengandungi prebiotik yang dikenali sebagai Biolin dapat membantu merangsang pertumbuhan bakteria baik dan melindungi bahagian intimasi wanita. Prebiotik adalah bahan yang merangsang pertumbuhan bakteria baik dan ia biasanya boleh didapati dalam madu, pisang, bawang putih, bawang merah dan serat.  Biolin pula menyediakan bahan kesuburan untuk bakteria baik yang membantu pertumbuhan semulajadi mereka. Selain mengekalkan keseimbangan pH yang optimal, Biolin turut menyokong dan memberi fungsi imun dan melindungi bakteria jahat daripada terbentuk.
Dr Liew Fah Onn, Pakar Perunding Obstetrik dan Ginekologi dari Hospital Assunta  yang juga bekas presiden Persatuan Menopos Malaysia berkata, “Memandangkan terdapat jangkitan yang boleh dihapuskan dan pertumbuhan tidak normal bakteria yang berkaitan dengan keadaan yang lebih serius[9], BETADINE® Daily Feminine Wash dapat mengekalkan persekitaran yang sihat untuk merangsang pertumbuhan bakteria baik dan menyediakan perlindungan untuk menentang ketidakselesaan bahagian intimasi menerusi kebaikan tiga bahan semulajadi tersebut yang dicipta secara unik dalam formulasi Tri-Care™[10].”
Serlahkan Keyakinan Anda dengan BETADINE® Daily Feminine Wash Foam
Dianggap sebagai produk penjagaan kebersihan wanita yang unik,  BETADINE® Daily Feminine Wash Foam memiliki format pengepaman buih yang direka khas untuk memudahkan pengguna wanita. Selain mudah digunakan, pam tersebut menjimatkan dalam setiap kali kegunaan dan tekstur  buihnya juga sangat mewah dan lembut pada kulit.
“Diperkukuhkan dengan latarbelakang saintifik kami dalam bidang kajian penjagaan kebersihan intimasi wanita, kami bekerjasama dengan doktor dan pakar-pakar dalam bidang ini agar dapat memberikan manfaat kepada kaum wanita yang tidak terhad sekadar isu kebersihan,” kata Suresh. “Menerusi latarbelakang kami yang kuat dan kepercayaan yang diberikan oleh pakar kesihatan yang profesional termasuk pengguna dari seluruh dunia, kami menyasarkan untuk terus menyediakan pelbagai rangkaian formulasi yang komprehensif untuk memberikan banyak pilihan rangkaian penjagaan intimasi khusus buat wanita yang mencari perlindungan dan penjagaan yang terbaik pada diri mereka.”
Kedua-dua produk ini  boleh didapati pada harga RM30.90/RM19.90 (250ml/100ml) untuk BETADINE® Daily Feminine Wash Foam dan RM32.90/RM9.90 (300ml/50ml) untuk BETADINE® Daily Feminine Liquid Wash di semua rangkaian farmasi dan kesihatan yang bertauliah di serata negara.

Untuk sebarang maklumat lanjut mengenai produk BETADINE® Daily Feminine Wash, boleh layari laman sesawang myfemcare.com.my atau hubungi bahagian khidmat pelanggan di talian +603 7946 0606.

LAMAN WEB
my.betadine.com/my/home

LAMAN MIKRO
myfemcare.com.my

FACEBOOK
www.facebook.com/BetadineMalaysia

HASHTAG
#HonestyEmpowersUs #BETADINEMY #BETADINEFeminineCare

Mengenai Mundipharma Pharmaceuticals Sdn Bhd
Kami mengambil pendekatan berbeza dalam bisnes di Mundipharma Pharmaceuticals Sdn Bhd. Kami tidak memiliki model perniagaan farmasi tradisional. Inovasi dan semangat keusahawanan adalah apa yang membawa kepada kejayaan yang kami raih selama ini.
Mundipharma Pharmaceuticals Sdn Bhd memulakan operasinya pada tahun 2004. Kami mula menjadi sebuah syarikat terkemuka untuk pengurusan kesihatan selangkah demi selangkah. Kami bekerjasama secara dekat dengan orang awam dan pembekal penjagaan kesihatan swasta bagi menyokong, mengembang dan memberikan keperluan penjagaan kesihatan yang berpatutan buat semua pengguna dan pesakit di  Malaysia.
Kami sasarkan untuk terus mengembangkan usaha kami dalam pengurusan kesihatan, haematological oncology, antisepsis/bahagian bedah dan perubatan respitori menerusi penghasilan produk-produk baru dan perniagaan yang dilihat bersesuaian dengan fokus misi dan visi therapeutik Mundipharma.
Mundipharma Pharmaceuticals Sdn Bhd sangat komited  ke arah prinsip `Bring More to Life’. Kami secara konsisten menyediaan produk yang berkualiti tinggi sejajar dengan prinsip yang dipegang.

Mengenai BETADINE®
Rangkaian perubatan BETADINE® megandungi  Povidone-Iodine yang dipercayai oleh kebanyakan hospital di seluruh dunia sejak 60 tahun lalu untuk menghalang dan merawat jangkitan. Merupakan jenama yang dipercayai oleh para pengguna di rumah untuk merawat luka kecil, sakit tekak, jangkitan bahagian intimasi dan untuk meredakan kesakitan.
Dalam kajian In-Vitro, menunjukkan perubatan BETADINE® mengandungi Povidone-Iodine mampu membunuh kebanyakan bakteria, virus dan kulat termasuk pertumbuhan antibiotik yang mampu menyebabkan jangkitan. BETADINE®  mempunyai empat kategori produk utama iaitu menerusi Penjagaan Luka, Penjagaan Intimasi Wanita, Penjagaan oral dan tekak serta pelbagai rawatan jangkitan penyakit buat pengguna.
® : BETADINE didaftar dibawah tanda nama Mundipharma
® : DeoPlex adalah tanda nama Carrubba Inc
TM : Tri-Care dan SyriCalm CLR (PC)  juga telah didaftarkan.

[1]The Nielsen Company. Feminine Hygiene Product Usage and Attitudes Report. 2013.
[2]Keeping your vagina clean and healthy. NHS Choices. January 2015. http://www.nhs.uk/Livewell/vagina-health/Pages/keep-vagina-clean.aspx. Accessed August 3, 2016; Priestly CJ, Jones BM, Dhar J, Goodwin L. What is normal vaginal flora. Genitourin Med 1997; 73: 23-28; Schwebke JR, Richey CM, Weiss HL. Correlation of behaviors with microbiological changes in vaginal flora. J Infect Dis 1999; 180: 1632–6.
[3]Korenek P, Britt R, Hawkins C. Differentiation Of The Vaginoses-Bacterial Vaginosis, Lactobacillosis, And Cytolytic Vaginosis. The Internet Journal of Advanced Nursing Practice. 2002 Volume 6 Number.
[4]IPSOS. Gyno-Betadine Brand Performance Dipstick Study. July 2015.
[5]BIOLIN Cosmetic Prebiotic. Gova Ingredients Research and Trading
[6]Sala A, Recio M, Giner RM, Máñez S, Tournier H, Schinella G, et al. Anti-inflammatory and antioxidant properties of Helichrysum italicum. J Pharm Pharmacol 2002; 54:365–71.
[7]SyriCalm™ CLR (PC). Chemisches Laboratorium.
[8]Safety Assessment. Dermatest GmbH. January 2016; DeoPlex® Natural Deodorizing Active. Carrubba.
[9]Martino J, Vermund S. Vaginal Douching: Evidence for Risks or Benefits to Women’s Health. Epidemiol Rev 2002; 24(2): 109–124.
10BETADINE® Feminine Wash Foam. Product label


8 Alasan Berhenti Kerja Yang Menampakkan Sisi Profesional Anda

Apakah alasan berhenti kerja yang anda akan berikan jika sudah tiba masanya untuk ucapkan selamat tinggal kepada tempat kerja sekarang?
Apabila anda sudah tekad untuk mencari kerja lain, anda perlulah berhenti dengan cara yang betul dan profesional bagi menjaga nama baik kita sendiri.

Biasanya majikan akan melihat alasan yang kita berikan supaya proses berhenti kerja lancar dan mudah diluluskan.

Kredit Foto : themuse.com

8 Contoh Alasan Berhenti Kerja Yang Menampakkan Sisi Profesional Anda
Jika anda bercadang untuk berhenti kerja, anda perlulah kemukakan alasan secara bertulis untuk rujukan majikan anda.
Antara alasan munasabah dan profesional yang anda boleh berikan adalah :
1. Ingin Mengembangkan Karier
Kadang kala, meninggalkan jawatan yang anda miliki adalah cara terbaik bagi membuka ruang bagi untuk mengembangkan perjalanan karier anda.
Setelah berkhidmat dalam jawatan yang anda pegang sekarang, anda bolehlah gunakan pengalaman dan kepakaran yang anda miliki bagi mencari pekerjaan yang selaras dengan matlamat kerjaya anda.
Anda boleh kemukakan alasan seperti “ Jawatan yang saya galas telah banyak mengajar saya. Kini saya sedang mencari peluang bagi memajukan lagi haluan kerjaya saya. “
2. Ikut Pasangan Berpindah
Walaupun anda sangat komited dalam kerjaya anda, sanggupkah anda berpisah dengan pasangan dan anak-anak?
Jika anda dapati sukar untuk penuhi tanggungjawab dalam keluarga apabila berjauhan, carilah kerja yang memudahkan anda hidup dekat dengan keluarga.
Anda boleh berikan alasan seperti “ Demi memnuhi komitmen keluarga, saya perlu mengikut suami/isteri saya berpindah ke bandar lain.”
3. Rombakan Tugas Dalam Syarikat
Sekiranya syarikat anda lakukan rombakan dengan membuang jabatan atau jawatan yang anda pegang, majikan mungkin akan tawarkan anda dengan jawatan dengan tanggungjawab yang berbeza.
Ini boleh menyebabkan anda sukar untuk bekerja dengan lebih efisien akibat skop pekerjaan yang serba baru dan anda kurang mahir.
Jika perkara ini berlaku, anda boleh mula cari kerja yang lebih sesuai dengan kemahiran anda. Anda boleh berikan alasan seperti ” Jawatan yang diberikan selepas rombakan didapati tidak mencapai matlamat kerjaya saya. Oleh itu, saya ingin mencari peluang di tempat lain yang menepati keperluan saya.”

Kredit Foto : themuse.com
4. Perlu Penuhi Tanggungjawab Dalam Keluarga
Jika ibu bapa atau adik beradik berdepan dengan situasi seperti sakit berpanjangan atau perlukan sokongan dari anda, ia sudah menjadi tanggungjawab anda untuk memberikan komitmen penuh pada mereka.
Bagi memenuhi keperluan ini, anda perlulah berpindah ke tempat kerja dengan waktu yang lebih fleksibel atau kawasan yang lebih dekat dengan keluarga.
Anda boleh berikan alasan seperti “ Saya perlu memberikan komitmen jangka panjang kepada keluarga saya. Oleh itu, saya perlulah mencari kerja yang berdekatan dengan keluarga saya serta waktu kerja yang lebih fleksibel bagi menguruskan mereka. “
5. Tawaran Peluang Pekerjaan Yang Lebih Baik
Peluang pekerjaan yang lebih baik juga merupakan rezeki yang sukar ditolak.
Jika syarikat yang anda kerja tidak dapat menawarkan gaji dan kelebihan yang lebih baik daripada tawaran baru yang diterima, memang wajar untuk anda berhenti.
Pekerjaan yang lebih stabil dengan peluang perkembangan karier yang lebih baik sudah tentu dapat menjamin kehidupan anda dalam jangka masa panjang.
Anda boleh berikan alasan seperti “ Saya ditawarkan dengan jawatan yang lebih baik untuk perkembangan karier dan memenuhi keperluan saya.”
6. Fokus Untuk Mengubah Haluan Karier
Bila anda sedar anda punya matlamat lain dalam hidup selain kerja di pejabat dari pagi hingga ke petang, anda juga boleh gunakannya sebagai alasan untuk berhenti kerja.
Jika selama ini anda banyak melakukan sesuatu di luar bidang tugas, dan anda masih tidak berpeluang melakukan sesuatu yang anda inginkan, anda boleh memberikan alasan untuk memfokuskan kepada matlamat karier anda.
Sesetengah orang juga memilih untuk bertukar tempat kerja untuk mengubah haluan karier.
Tak kiralah apa sekalipun matlamat anda, jika ia dapat membantu dalam meningkatkan kualiti hidup dan menyumbang kepada self-improvement, apa salahnya?
Contoh alasan yang anda boleh berikan ialah. “Saya ingin mengubah haluan karier dan menimba pengalaman ke peringkat yang lebih tinggi” atau “Saya ingin fokus kepada matlamat karier yang telah lama saya idamkan.”
7. Kekangan / Limitasi Dalam Syarikat Sedia Ada
Tiada siapa yang ingin bekerja dengan jawatan dan tanggungjawab yang sama selama bertahun-tahun.
Jika anda terjerat dalam situasi ini, anda mungkin dapati jawatan anda sekarang tidak mencabar dan tidak memberikan kelebihan buat perkembangan karier anda.
Namun, anda tidak perlulah burukkan majikan. Sebaliknya, anda boleh berikan alasan yang munasabah untuk berhenti seperti “ Saya dapati peluang saya untuk berkembang dalam syarikat ini adalah terhad. Bagi mengembangkan karier saya secara profesional, sudah tiba masanya untuk saya mencari peluang pekerjaan yang lebih baik.”
8. Anda Ingin Menambah Pengalaman
Kita semua pasti inginkan kerja yang sesuai dengan kelayakan yang dipegang. Namun, bagi sesetengah situasi, ada juga orang yang terpaksa mengambil jawatan dengan kelayakan yang jauh lebih rendah untuk meneruskan hidup.
Jika anda pernah alami situasi ini, anda pasti tidak bercadang untuk bekerja dengan kelayakan rendah dalam tempoh yang lama.
Untuk berhenti kerja, anda boleh berikan alasan profesional seperti “ Sepanjang saya berkhidmat di syarikat, saya sudah cukup mahir mengendalikan tugas yang diberikan. Oleh itu, sudah tiba masanya untuk saya berpindah mencari pekerjaan yang dapat membantu saya berkembang dengan lebih profesional”.
Jangan Memburukkan Majikan, Kerana Ia Boleh Menampakkan Sisi Buruk Anda Juga
Apapun alasan yang anda ingin berikan, janganlah sehingga burukkan majikan.
Jangan kerana mulut anda sendiri, reputasi anda sebagai pekerja yang baik selama ini hancur.
Berbincanglah dengan majikan secara profesional dan berikan jawapan yang neutral dan jelas.
Sumber rujukan :

10 Good Reasons for Leaving a Job
https://www.snhu.edu/about-us/newsroom/career/good-reasons-for-leaving-a-job
10 Good Reasons For Leaving A Job
https://theinterviewguys.com/10-good-reasons-for-leaving-a-job/


Tak Perlu Cucuk Lagi, UPM Cipta Alat Pengesan Jaundis Digital Untuk Hilangkan Trauma Bayi

Penyakit jaundis atau kuning memang cukup sinonim dengan bayi baru lahir. Walaupun ia jarang memberi kesan bahaya, tapi ibu-ibu tentu rasa kasihan bila terpaksa melihat bayi dicucuk setiap kali sampel darahnya diambil.
Mana taknya, sampai ada yang berbekas-bekas dan lebam di kaki dan tangan bila kerap sangat kena ambil sampel darah. Kulit bayi pula sangat sensitif dan fragile!

Terkesan dengan hal ini, seorang penyelidik Universiti Putra Malaysia, Nadiah Rozlan telah menghasilkan sebuah alat yang pastinya menggembirakan ibu-ibu. Inovasi produk yang dimakan Bilitec (singkatan untuk Bilirubin Detector) itu telah direka cipta untuk mengesan tahap bilirubin tanpa menggunakan sampel darah.
Menarik kan? Jom ketahui 5 perkara tentang alat istimewa ini.

5 Perkara Menarik Tentang Inovasi Bilitec, Alat Pengesan Jaundis Digital
1. Menggunakan Teknologi Imbasan
Berbeza dengan cara konvensional yang menggunakan sampel darah untuk mengesan tahap bilirubin, Bilitec menggunakan teknologi ‘spectrophotometer’ dengan melakukan imbasan pada kulit bayi atau mata bayi.

Dengan teknologi ini, bayi tak perlu lagi dicucuk untuk diambil sampel darah mereka dengan kerap.
Foto Kredit: gspkdesign.ltd.uk
2. Rekabentuk Kompak, Ringan & Mudah Dikendalikan
Bilitec telah direka dengan bentuk yang kompak, ringan, mudah dipegang dan beroperasi melalui sentuhan skrin.
Satu perkara yang menarik perhatian saya secara peribadi, ianya dikatakan sangat user friendly dan boleh dikendali dengan mudah oleh pihak institusi kesihatan ataupun ibu bapa.
Foto Kredit: Noor Azreen Awang via www.upm.edu.my
3. Turut Didatangkan Dengan Mobile App
Selari dengan kecanggihan internet dan peranti elektronik, Bilitec juga didatangkan dengan aplikasi yang membolehkan pengguna merekodkan tahap bacaan bilirubin terus ke penyimpanan cloud secara automatik.
Semua rekod ini boleh menjadi bahan rujukan yang pantas dan tepat apabila diperlukan tanpa melalui sistem manual.

4. Keputusannya Pantas
Selain dapat memendekkan proses dan melangkau proses ‘cucuk’ yang menggerunkan, keputusan bilirubin juga dapat diketahui dengan pantas – iaitu dalam masa beberapa saat sahaja. Canggihnya!
Foto Kredit: Noor Azreen Awang via www.upm.edu.my
5. Telah Memenangi Banyak Anugerah
Menurut penyelidik yang bertanggungjawab membangunkan produk tersebut, Bilitec kini dalam proses ditambah baik dan sedang dibangunkan lagi.
Setakat ini, Bilitec telah memenangi anugerah Best Internet of Things (IOT) di pameran Sustainable Environmental Exploration Design (SEED) 2018 anjuran UPM bersama Majlis Rekabentuk Malaysia (MRM) yang bertemakan ‘Industrial Revolution 4.0’ tahun ini, dan terpilih menyertai pameran Sustainable Tropical Environmental Design Exhibition (STEdex) 2018 di Galeri Serdang, UPM.
Foto Kredit: New Kids Center (AP Photo/Michael Conroy)
Semoga Ia Dapat Direalisasikan!
Wah, teruja sungguh dan sangat berharap produk sebegini dapat direalisasikan. Kalaulah ianya dapat diimplementasikan di klinik-klinik kerajaan, kuranglah trauma mak-mak bila terpaksa bawa anak check kuning, kan?
Semoga produk dan inovasi sebegini mendapat sokongan daripada pihak-pihak berwajib supaya ia dapat dimajukan dan dimanfaatkan untuk kebaikan bersama.

*Sumber berita : Laman Web Rasmi Universiti Putra Malaysia


Kukus, Kisar, ‘Defrost’, & Panaskan Makanan Bayi Hanya Dengan 1 Alat Ini. Alahai, Senangnya!

“Aduh lecehnya nak masak makanan bayi. Macam-macam proses. Nak kena kukuslah, nak blender lagi, sudahnya nanti si kecik tu bukannya makan sangat. Tapi apa nak buat, untuk kesihatan dia juga. Takkan asyik nak makan bubur segera dengan biskut aja…”
Bila dah ada bayi, ibu-ibu memang tak cukup tangan nak buat macam-macam kerja di rumah. Tapi sibuk macam mana pun, setiap ibu mesti mengimpikan untuk menyediakan makanan bayi dengan air tangan sendiri agar ia diyakini sihat dan berkhasiat.

Beaba Babycook adalah satu inovasi dalam bidang pembuatan makanan bayi yang sangat unik. Dengan memperkenalkan fungsi 4-dalam-1; iaitu mengukus, mengisar, menyahbeku (defrost) dan menghangatkan makanan, sudah tentu ia mampu memudahkan kerja harian ibu-ibu yang sentiasa sibuk.
5 Keistimewaan Beaba Babycook, Inovasi Pembuat Makanan Bayi 4-Dalam-1
Berikut adalah antara keunikan Beaba Babycook yang pasti membuat anda terpikat.

1. Mengukus Dalam 15 Minit
Beaba Babycook boleh digunakan untuk memasak buah-buahan, sayuran, daging dan biji-bijian dalam tempoh sekitar 7-15 minit sahaja, bergantung kepada bahan yang digunakan.

Panduan memasak serta resepi adalah disediakan sekali bersama set Beaba BabyCook ini. Jadi lepas ini, tak perlu pening kepala lagi memikirkan menu masakan untuk bayi. Kalau tak sempat buat stok frozen pun, anda mampu menyediakan makanan segar untuk bagi dalam tempoh masa yang amat pantas.
Foto Kredit: happikiddo.wordpress.my
2. Mengekalkan Nutrisi Makanan
Sebagai pengukus, Beaba Babycook mampu menyediakan makanan yang bernutrisi untuk bayi dengan ciri yang mudah dan efisyen.
Lebihan air kukusan yang terkumpul di bawah jug sangat ideal untuk dimanfaatkan kembali semasa anda mengisar makanan. Malah, tempoh membuat makanan bayi dengan cepat dapat memastikan kesegaran nutrisi dan vitamin dari bahan-bahan makanan lebih terjamin.
Foto Kredit: youtube.com
3. Fungsi Automatik, Boleh Multi-Tasking!
Dengan fungsi automatiknya, ia akan terpadam sendiri tanpa memerlukan anda berada di sisi. Jadi, anda boleh multitasking atau meluangkan masa dengan bayi sementara menunggu makanan siap dikukus.
Setelah mengukus bahan makanan, ia boleh terus dikisar dengan halus dan konsisten. Mudah, bukan?
Foto Kredit: amazon.ca
4. Dilengkapi Dengan Bottle Warmer & Sterilizer
Menyahbeku makanan bayi yang beku dengan menggunakan Beaba Babycook sangat mudah. Masukkan makanan bayi ke dalam bekas, kemudian putar tombol ke fungsinya.
Mangkuknya dibuat khas daripada material anti-pecah dan ia juga telah menjalani ujian keselamatan BPA. Tak perlu ragu lagi tentang keselamatan dan anda juga tak akan bersusah-payah di dapur.
Yang menariknya, Beaba Babycook Original Plus kini turut dilengkapi dengan bottle warmer dan sterilizer. Berbaloi!

5. Boleh Memasak Nasi & Pasta Dalam 20 Minit
Dengan aksesori tambahan Beaba Rice-Pasta Cooker, anda dapat memasak nasi atau pasta dalam tempoh 20 minit saja. Kalau nak buat bubur, terus saja mengisarnya dengan menambah bahan lain seperti sayuran dan sup ayam.
Dengan fungsi khusus yang pelbagai ini, ia ideal digunakan untuk mengolah berjenis-jenis makanan anak daripada umur 6 bulan hinggalah 2 tahun. Dengan cara penyediaan yang mudah, kita pun rasa semangat nak memasak, kan?

Bagaimana Mendapatkannya?
Harga yang ditawarkan bermula sekitar RM759 untuk Beaba Babycook Original, RM859 bagi Beaba Babycook Solo, dan RM1099 bagi Beaba Babycook Plus.
Ia boleh didapati di Malaysia melalui rangkaian kedai barangan bayi tempatan seperti Baby Dots, Apple Crumby And Fish, First Few Years, Baby Dash, termasuklah Lazada dan 11Street. Masing-masing menawarkan diskaun dan ada juga yang memberi banyak free gift, jadi kena pandai-pandai survey ya!
Maklumat lanjut, layari laman web rasmi mereka di beaba.com.


Alat Canggih Bantu Ibu Hamil Kira Kontraksi Di Rumah, Elak ‘False Alarm’

Ramai wanita yang masih keliru dengan sebarang jenis getaran seperti kontraksi palsu yang dikenali sebagai Braxton Hicks. Disebabkan ‘false alarm’ ini, ada wanita yang panik dan terus bergegas ke hospital kerana tidak pasti sama ada saat melahirkan bayi sudah semakin hampir.
Maka, ini mungkin satu perkara yang mengujakan buat semua ibu hamil di luar sana! Baru-baru ini, sebuah gajet telah dilancarkan untuk membantu ibu-ibu hamil mengira dan mengesan tanda kontraksi di rumah.

Foto Kredit: bloomlife.com
Bloomlife, Gajet Mengesan Tanda Kontraksi Dengan Tepat
Apabila masuk trimester ketiga, biasanya wanita hamil akan diajar cara untuk mengira kontraksi sendiri dan mencatatkannya. Selain tanda-tanda mengandung, kiraan kontraksi ini penting untuk memastikan bayi berada dalam keadaan sihat dan aktif.

Kelly Densmore, founder kepada Bloomlife ini berhasrat agar alatan ini mampu membantu mengurangkan kerisauan ibu hamil dan membantu mereka memahami dan membezakan corak kontraksi palsu dengan kontraksi aktif yang berlaku semasa hampir bersalin.

Cara menggunakan alat ini adalah dengan melekatkannya pada perut ibu hamil. Seterusnya, ia akan berfungsi mengesan gelombang dari rahim dan kemudian merekodkannya ke dalam sebuah aplikasi yang boleh dipantau melalui telefon pintar. Durasi dan kekerapan kontraksi ini akan membantu ibu hamil membezakan sama ada mereka benar-benar mengalami kontraksi sebenar atau hanya ‘cramp’ perut dan kontraksi palsu.
Foto Kredit: bloomlife.com
Elak Teragak-agak, Bantu Kehamilan Berisiko
Jelas Dr. Rydfors, seorang Pakar Sakit Puan dan penyelidik yang terlibat dalam Bloomlife, “Teknologi ini berpotensi untuk memantau kehamilan yang berisiko di mana ianya amat sensitif dan boleh mengesan kontraksi sekalipun seseorang wanita tidak dapat merasakannya.”
“Sekiranya pihak doktor dapat mengesan komplikasi dan kelahiran pramatang dengan lebih cepat, maka lebih besar peluang untuk ia diselamatkan.” katanya melalui laporan CNBC.
“Kehamilan kali ini lebih mudah kerana saya tidak lagi teragak-agak seperti kehamilan yang lalu,” kata salah seorang pengguna yang menggunakannya pada trimester ketiga kehamilan. Tambahnya lagi, “Dengan alat ini, ia membantu saya untuk membuat keputusan yang lebih jelas bila sepatutnya saya pergi ke hospital untuk bersalin.”
Foto Kredit: mashable.com
Selamat Digunakan
Bloomlife berkomunikasi dengan telefon pintar anda melalui Bluetooth Low Energy dan aplikasi yang serasi dengan pengguna iOS dan Android. Menurut kajian mereka, gelombang ini adalah 100 kali lebih rendah berbanding telefon anda dan tidak akan menembusi kulit.
Bloomlife menepati piawaian FSA dan HSA, dan kini sedang dalam proses untuk mendapatkan kelulusan daripada badan FDA (US Food & Drug Administration).
Foto Kredit: bloomlife.com
Harga Mengikut Sewaan Bulanan
Buat masa ini, Bloomlife telah mengambil pre-order dan harganya dikira berdasarkan sewaan bulanan. Sewaan untuk 1 bulan memakan kos $149 (RM 660), 2 bulan $249 (RM 1105) dan 3 bulan $299 (RM1327).
Anda akan hanya membayarnya apabila anda menggunakannya dan ia akan dipulangkan semula untuk dibaikpulih. Namun pada masa akan datang, mereka akan cuba untuk menjadikannya peralatan mampu milik dan berharap ianya menembusi pasaran yang lebih luas.

*Untuk maklumat lanjut, layari bloomlife.com.


‘Alert’! Ibubapa Perlu Tahu Cara Betul Guna Bedak Talkum Untuk Anak-Anak

Sebelum ini ada huru-hara mengenai isu pemakaian bedak talkum dalam kalangan kanak-kanak dimana berlaku kesan sampingan terhadap kulit dan kesihatan selepas pengunaan. Namun, masih ramai dalam kalangan ibubapa yang masih tidak ‘alert’ dengan keadaan ini dan terus menggunakan bedak talkum untuk anak-anak. Begitu juga dengan perkongsian si ayah ini yang menceritakan pengalaman anak mengalami masalah kesihatan selepas menggunakan bedak talkum. Bahaya!
MAAFKAN AYAH MAYA… AYAH TAK TAHU…
Sebelum tidur Maya buat muka mengada,

“Ayah, ayah, Maya cantik tak?”
Ayah yang baik, mengiyakan sahajalah. Maya ambil bedak lalu disapunya ke muka. Sebelum tidur. Itulah rutinnya yang dulu.
 Saya sejenis Ayah yang beranggapan barangan di drugstore tu saya rasa semuanya selamat. Bedak je kot, aku dulu pun pakai! Sehinggalah saya perasan yang apabila Maya demam, bagi makan ubat, walaupun demamnya akan kebah 2-3 hari selepas itu tapi batuknya masih berlaku.

Something wrong…Dan saya terkejut baru baru ini pada tahun lepas heboh bedak Johnson n Johnson yang Maya selalu pakai tu teruk kena saman sebab mengakibatkan cancer ovari! Sejak saya tahu kes itu, terus saya tak bagi Maya pakai!

Actually kalau diteliti kes JnJ tu punca kenapa ramai yang saman mereka adalah mereka gagal mempamerkan BAHAYA DAN CARA YANG BETUL MENGGUNAKAN BEDAK MEREKA SEHINGGA ADA YANG MEMAKAI BEDAK JNJ DI BAHAGIAN SULIT SETERUSNYA AKAN MENGAKIBATKAN CANCER OVARI. Saya highlight supaya bagi faham. Bedak yang mempunyai bahan talc didalamnya memang boleh mendatangkan bahaya jika tidak digunakan dengan betul. Ini tips kalau anda masih berdegil nak pakai bedak JnJ kepada anak anda.

TIPS KALAU NAK PAKAI BEDAK UNTUK ANAK
-Elak pakai dibahagian muka dan alat sulit
-Jangan letak dalam lampin anak!
-Tuang bedak di tangan anda dulu sebelum sapu dibadan
-Elakkan anak bermain bedak!

Kalau anda nak selamat, terus ELAKKAN TALC BABY POWDER! Ada pilihan lain boleh digunakan selain bedak talc ni. Cari yang FREE talc untuk keselamatan anak kita. Saya rasa ramai lagi ibubapa yang JAHIL dengan bedak ni. Kita dibesarkan dengan bedak, memang susah nak tanam dalam kepala yang bedak ni bahaya sebenarnya.
http://www.readersdigest.ca/
Kalau anda perasan packaging baru JnJ memang dia akan selitkan bahaya bedak mereka untuk kanak-kanak, tapi untuk packaging yang lama termasuk yang ada kat rumah saya tu, memang tak dinyatakan. Sebab itu sebagai pengguna, kita kena prihatin akan benda macam ni. Sentiasalah up to date.
Selamat menjadi pengguna bijak!
Sumber : Faridzul Asyraf Mat Arifin


Alert! Kenalpasti Tanda-Tanda Jika Anak Mengalami Masalah Di Sekolah

“Alif tak nak pergi sekolah, tak suka pergi sekolah”
 “Eh, sebelum ni Alif suka pergi sekolah kan? Boleh jumpa kawan-kawan..”
Pernah atau tidak anda berdepan dengan situasi sebegini? Kalau ya, itu bermaksud anak anda sedang mengalami masalah di sekolah. Kadang-kadang anda mungkin berasa pelik dengan perubahan sikap dan perlakuan anak yang menjadi semakin agresif dan susah menurut kata. Anak-anak yang mengalami masalah di sekolah memerlukan bantuan dengan secepat mungkin supaya mereka tidak akan terus hanyut dan ketinggalan dalam pembelajaran mereka.

Cuba baca tanda-tanda yang mungkin anak-anak sedang alami ini supaya anda lebih tahu untuk bertindak dengan lebih lanjut.
1. Tiba-tiba tak mahu ke sekolah
http://ijn.co.id/

Jika sebelum ini anak tidak ada masalah untuk ke sekolah tetapi apabila secara tiba-tiba anak menyuarakan bahawa tidak mahu ke sekolah, agak aneh. Hal ini terjadi, mungkin kerana ada masalah yang berlaku di sekolah. Mungkin takut kepada guru ataupun selalu dibuli oleh rakan sebaya. Cuba bertanya tentang masalah tersebut kepada anak anda supaya masalah dapat diselesaikan.

2. Perangai berubah dengan drastik di sekolah
http://www.parents.com/
Apabila anak mengalami masalah di sekolah, mereka akan mula menjadi lebih marah atau emosi jika kita bertanyakan hal sekolah kepada mereka. Selain itu, anak-anak juga akan lebih bosan ketika berada di sekolah dan juga ketika menyiapkan kerja sekolah di rumah. Bukannya apa, kadang-kadang mereka mengalami masalah untuk memahami pelajaran di sekolah tetapi tidak dibantu oleh sesiapa.  Kerana itulah mereka selalu tidak mahu ambil tahu dan tidak endah dengan pelajaran di sekolah.
3. Ambil masa yang lama untuk siapkan kerja sekolah
http://www.mommyish.com/
Situasi ini berkaitan dengan perubahan sikap mereka. Apabila mereka tidak ambil berat tentang pelajaran, mereka juga akan menyiapkan kerja sekolah dengan sambil lewa. Dalam situasi ini, anda sebagai ibu bapa yang prihatin perlu sentiasa memantau perlaksanaan kerja anak supaya mereka tidak ketinggalan dalam pelajaran.
4. Nakal di sekolah
www.thesun.co.uk
Kadang-kadang, anak menjadi nakal adalah salah satu cara untuk mereka menarik perhatian ibu bapa. Ini juga untuk menunjukkan bahawa mereka sedang mengalami masalah di sekolah. Biasalah, selalunya anak-anak masih tidak tahu cara untuk mereka meluahkan perasaan atau menceritakan masalah yang dialami. Oleh kerana itulah mereka selalu memberontak. Ibu bapa perlu peka dengan keadaan sekeliling mereka juga sekiranya perangai anak semakin bermasalah di sekolah.
5. Guru mula mengadu
http://www.huffingtonpost.com/
Sebagai ibu bapa, kadang-kadang anak akan mempunyai perangai yang berbeza di sekolah dan di rumah. Jadi, jangan hairan apabila guru mula mengadu mengenai perangai anak di sekolah. Ibu bapa semestinya akan kurang percaya dengan apa yang diberitahu oleh guru kerana kelakuan anak agak berbeza di rumah. Berikan sepenuh perhatian tentang masalah yang diujarkan oleh guru kerana mereka yang mengajar anak-anak di sekolah. Justeru, mereka lebih tahu.
6. Masalah kurang makan dan kurang tidur
tailoredfitness12.wordpress.com
Anak-anak akan mengalami masalah kurang makan dan kurang tidur, dan ini semua adalah disebabkan kerisauan. Walaupun tidak ada ‘hati’ untuk pergi ke sekolah, tetapi mereka juga tetap risau dengan status pembelajaran mereka. Ibu bapa perlu sentiasa memberikan dorongan jika situasi ini berlaku. Anak-anak mungkin tidak akan selalu meluahkan perasaan, oleh itu anda perlulah prihatin dan peka dengan perlakuan mereka.
7. Keputusan peperiksaan teruk
http://www.bbc.com/
Ini adalah tanda yang paling jelas sekali jika anak mengalami masalah di sekolah. Secara tiba-tiba, markah peperiksaan jatuh dengan mendadak, ibu bapa mana yang tidak risau bukan? Masih ramai lagi dalam kalangan ibu bapa yang terlalu mendesak anak untuk mendapatkan keputusan yang bagus, sedangkan mereka tidak tahu bahawa anak-anak sedang menderita di sekolah. Sebaliknya, berikan sokongan dan mula memahami corak pembelajaran anak-anak dengan cara yang betul.


‘Alert’! Para Suami Kena Tahu 5 Sebab Jangan Biarkan Isteri Tak Cukup Tidur

“Awak jelah urus anak nangis nak minum susu tengah malam tu, saya nak tidur lah”
“Asyik saya je, awak sebagai suami pun kena tolong saya juga…”

Bertolak ansur antara suami isteri adalah salah satu kunci utama dalam perkahwinan. Mana tidaknya, kalau sifat ini tidak diamalkan memang akan berlaku situasi berat sebelah dalam menjalankan tanggungjawab. Kalau asyik semua sahaja isteri yang buat, rehat dan tidur pun tak cukup. Bila tidur tak cukup, si isteri akan kelihatan letih, kurang berseri dan badan pun cepat naik. Haa! Mulalah si suami nak pandang orang lain!
Jangan Biarkan Isteri Tak Cukup Tidur
Semalam saya biar je isteri saya tidur dulu. Saya pula yang ambil giliran tidurkan anak-anak. Ada 5 sebab kenapa saya taknak isteri saya selalu tidur lambat dan tak cukup tidur.

1. Saya kan nak isteri saya kekal ramping.
http://lampung.tribunnews.com/

Saya tahu kalau selalu tidur lambat ni akan membuatkan isteri saya gemuk ( obesity ). Ada kajian pada tahun 2004 mengatakan mereka yang tidur kurang daripada 6 jam lebih berisiko untuk gemuk dibandingkan mereka yang tidur lebih daripada 6 jam.
2. Saya kan nak isteri saya cantik macam bidadari di depan mata saya.
http://www.wom.my/
Saya tahu tak cukup tidur hanya akan membuatkan hormon cortisol ( stress hormone ) dalam badan dia makin banyak. Cortisol ni akan break down kolagen pada kulit tau. Makin cepat kurang kolagen, makin tak elastic dan tak mulus la kulit isteri saya. Bahasa mudahnya adalah, MAKIN CEPAT TUA! Aduh!
3. Saya juga taknak isteri saya pelupa.
http://www.diyhealthremedy.com/
Saya sangat perlukan seorang isteri yang boleh ingatkan saya ketika saya terlupa. Kalau dua-dua pelupa memang kucar kacir rumahtangga. Tahu tak, tak cukup tidur ni boleh buatkan seseorang tu jadi pelupa? Longterm memory otak lebih mudah terbentuk pada level tidur yang paling dalam sekali. Kalau kurang tidur, kucar kacir la sistem memori tu.
4. Saya taknak isteri saya stress, depresi dan mengalami mood disorder.
http://www.lebanon24.com/
Saya tahu biasanya orang ada penyakit depression dan anxiety ni biasanya tidur kurang daripada 6 jam sehari. Saya nak mood isteri saya stabil dan bahagia kerana saya percaya mood bahagia isteri saya akan mempengaruhi mood saya dan anak-anak juga.
5. Saya taknak isteri saya sakit-sakit.
videohive.net
Kekurangan tidur yang melampau dan berpanjangan boleh menyebabkan penyakit yang sangat fatal antaranya :
– serangan jantung
– risiko nak kena darah tinggi meningkat
– risiko nak kena kencing manis meningkat
– sistem imun pun jadi makin lemah
*Jadi saya pesan sangat kepada diri sendiri dan para suami semua, tengok tengokkanlah kualiti tidur isteri kita ye terutamanya yang ada anak kecil. Tak salah pun bergilir jaga anak kan. Tolong sampaikan pesanan ni ye.
Sumber: Taufiq Razif


“Alhamdulillah…”- Berkat Penantian 8 Tahun Jadi ‘Cat Parents’, Akhirnya Dikurniakan Anak!

Bagi pasangan yang sudah berkahwin pasti mengimpikan untuk dikurniakan cahaya mata seawal perkahwinan. Hal ini kerana kehadiran cahaya mata boleh memberi lebih kegembiraan serta kegirangan dalam kehidupan.
Namun tidak semua pasangan suami isteri diberi rezeki awal untuk menimang cahaya mata. Perkara ini sama seperti perkongsian cat parents di laman Facebook yang sudah 8 tahun menanti kehadiran si kecil dan menganggap haiwan peliharaannya sebagai ‘anak.’

Baca juga: [VIDEO] Belum Sempat Bagi Cucu, Mama Umur 43 Tahun Pulak Yang Bagi Adik Baru!
BERKAT PENANTIAN 8 TAHUN, AKHIRNYA DIKURNIAKAN ANAK

Menerusi posting milik pengguna Facebook dikenali sebagai Mawar Merah, dia menjelaskan bahawa setelah 8 tahun penantian akhirnya mereka dikurniakan cahaya mata.

Jelasnya, sebelum ini dia pernah membuat satu posting meminta doa rakan-rakan Facebook untuk mereka dikurniakan anak. Posting itu mendapat 11,000 tanda likes dan 1,000 komen daripada warganet yang mendoakan agar mereka diberi peluang untuk dikurniakan anak.

Masih ingat tak posting saya tahun lepas? Alhamdulillah berkat 11k doa kawan-kawan, tahun ni Allah beri kami rezeki yang lama kami nantikan. Berakhir sudah penantian 8 tahun kami, saya doakan pada cat parents yang masih menanti cahaya mata ada rezeki tak lama lagi.
Bukan itu sahaja, dia turut memberitahu ada segelintir individu yang gelak apabila melihat mereka melakukan sesi bergambar bersama si bulus. Namun, sebenarnya, pasangan suami isteri ini menganggap kucing tercinta seperti anak sendiri.

Orang tengok kami photoshoot bawak kucing orang gelak kan. Kalau lah orang paham kami dah anggap kucing-kucing kami macam anak sendiri mesti orang tak gelak kan kami. Doakan kami dikurniakan zuriat tak lama lagi. 7 tahun dah tunggu.
“ALHAMDULILLAH….”
Perkongsian itu sudah tentunya mendapat pelbagai respon daripada warganet dan ruangan komen dibanjiri dengan ucapan tahniah serta Alhamdulillah atas kurniaan yang diberikan oleh Allah SWT.

Sumber: Facebook Mawar Merah


Jom Sertai ‘Alice Little Adventure’ di Upacara Perasmian Setia EcoHill 2 yang Menawarkan Makanan dan Keseronokan Untuk Seisi Keluarga

Jom kita beramai-ramai ke Setia EcoHill, Semenyih pada hari Sabtu, 4 Jun 2016 ini dari jam 10pagi sehingga 9malam. Ada bermacam-macam aktiviti menarik yang disediakan seperti berikut:

House of Tricks

Pernahkah anda ke Upside Down House atau pun Rumah Terbalik? Kini anda tidak perlu pergi jauh untuk mengambil gambar yang penuh dengan ilusi seperti di bawah:

Lukisan di dinding dalam proses pembikinan

Comel sungguh karektor ini!

Lagi lukisan dalam proses pembikinan

Eh, Mr Bean pun ada?
Ia merupakan muzium mini seni 3D yang akan dibuat di salah sebuah Rumah Contoh Setia Ecohill. Binaan tersebut akan disediakan sepanjang sebulan untuk semua pengunjung.
Tanda akan disediakan bagi memastikan gambar diambil dari sudut yang terbaik.

Alice Little Big World
Anda suka dengan dunia fantasi Alice in Wonderland? Mari alaminya di Setia EcoHill di mana sebuah taman akan didirikan yang berdasarkan kepada cerita fantasi tersebut, seperti mana di dalam filem. Bunga ros dan cendawan yang sangat besar akan membuat anda berada di dalam persekitaran yang menakjubkan.
Juga terdapat sebuah ‘maze’ yang boleh membuatkan anda tersesat di dalamnya.
Ada bunga yang cantik!

Siapa yang tak suka bunga?

Banyaknya cendawan!

Sudahlah banyak, besar pula!

Kalau bawa kanak-kanak, pasti mereka teruja!

Upacara Perasmian
Kemuncaknya adalah sewaktu upacara perasmian Setia EcoHill di mana sebuah perarakan akan dijalankan dengan watak-watak fantasi yang anda pasti kenal seperti di atas.
Anda juga berpeluang untuk bergambar bersama-sama dengan mereka.
Paluan dram akan turut mengiringi bagi memeriahkan suasana sewaktu perasmian.
Gerai Makanan Tempatan Pun Ada

Terakhir sekali, anda boleh menjamu selera dengan pelbagai gerai makanan yang menawarkan pelbagai jenis makanan setelah penat berjalan dan bergambar.
Oleh itu, jangan lepaskan peluang untuk alami semua ini di Setia EcoHill, Semenyih!
[box type=”info” align=”” class=”” width=””]

Setia EcoHill 2 tidaklah jauh. Terletak hanya 2km dari Setia EcoHill. Jualan untuk unit Setia EcoHill akan dilancarkan pada bulan Jun 2016 ini. Rumah contoh Setia EcoHill 2 juga sudah siap untuk dikunjungi.
(Koordinat GPS: 2.924088, 101.844021)
Tempat: Setia EcoHill 2, Semenyih
Tarikh: Sabtu, 4 Jun 2016
Masa: 10pagi – 9malam
Ada bermacam-macam aktiviti menarik yang disediakan seperti berikut:
1. House of Tricks
2. Alice Little Big World
3. Upacara Perasmian
4. Gerai Makanan Tempatan[/box]


Aliran Sains & Sastera Dimansuhkan, Pelajar Tingkatan 4 Bebas Pilih Subjek-Dr Maszlee

“Adik nanti nak ambil aliran mana? Sastera ke Sains?”
Setiap pelajar yang sudah menjawab peperiksaan PT3 atau nama dulunya PMR dikehendaki memilih aliran yang diminati sama ada sains atau sastera. Kebanyakannya ramai yang beranggapan mereka di aliran sains lebih susah berbanding subjek sastera. Oleh itu, Dr Maszlee, Menteri Pendidikan Malaysia telah mengumumkan bahawa tiada lagi aliran sains atau sastera untuk pelajar-pelajar.

BEBAS PILIH SUBJEK

Dengan melaksanakan sistem ini, pelajar tidak perlu memilih aliran sains atau sastera lagi kerana sistem yang sedang digunakan sekarang pelajar yang berbakat dalam bidang seni terpaksa mengambil aliran sains kerana tiada pilihan lain. Begitu juga mereka yang minat untuk belajar sains tapi terpaksa memilih sastera.

BOLEH PILIH SUBJEK DIMINATI MULA TAHUN DEPAN

Mulai tahun depan, Teo Nie Ching, Timbalan Menteri Pendidikan telah mengumumkan di dalam parlimen untuk memulakan sistem baru dimana pelajar wajib mengambil 5 subjek elektif dan beberapa lagi subjek yang diminati seperti kejuruteraan, mathematik tambahan dan banyak lagi. Jadi, mereka akan bebas memilih subjek mengikut minat mereka.

MENDORONG KEUPAYAAN & KESESUAIAN PELAJAR

Menurut Teo, sistem baru ini lebih sesuai dan lebih mengasah keupayaan pelajar juga kemudahan di setiap sekolah. Dr Maszlee juga berkata sistem yang digunakan sekarang mengasingkan pelajar berdasarkan keputusan PT3 mereka yang juga mungkin menghalang mereka untuk meneruskan di aliran yang mereka minat.

Walau bagaimana pun, kementerian tidak akan tergesa-gesa dalam melaksanakan sistem ini tanpa mengkaji dengan lebih mendalam.
*So macam mana? Rasanya sistem baru ni mesti lebih efisyen kan?
Sumber: Says, The Star


Jangan Bersedih, Setiap Ujian Yang Allah Beri Ada Sebabnya. Memang Beruntung!

“Allah uji tanda sayang..”
Itulah ungkapan sering kita dengar setiap kali seseorang ditimpa ujian. Sebenarnya semakin besar dugaan, makin tinggi darjat seseorang di sisiNya.

Setiap ujian yang datang itu sesuai dengan kemampuan diri kita sebagai hambaNya seperti yang dikongsikan oleh Ustazah Asma’ Harun ini.
JANGAN RISAU, ALLAH UJI TANDA SAYANG. INI SEBABNYA

Baca juga: “Ahh Asyik Tak Tahan Je..” – Ini Hukum Keluarkan Air Mani Dengan Sengaja

Firman Allah SWT:
لَا يُكَلِّفُ ٱللَّهُ نَفۡسًا إِلَّا وُسۡعَهَاۚ
Maksudnya: “Allah tidak membebani seseorang melainkan sesuai dengan kesanggupannya.” (al-Baqarah: 286)
Boleh jadi kemampuan itu dari segi kekuatan, kesabaran, ketabahan dan cara kita bangkit selepas diuji. Setiap manusia tidak akan terlepas daripada sebarang ujian sama ada kecil atau besar yang membezakannya.
Ujian yang diberikan bertujuan untuk mendapat ganjaran dan antara beberapa sebab Allah kirimkan dugaan adalah:
1. Ujian tanda Allah sayang
إِذَا أَحَبَّ اللَّهُ قَوْمًا ابْتَلَاهُمْ، فَمَنْ صَبَرَ فَلَهُ الصَّبْرُ، وَمَنْ جَزِعَ فَلَهُ الْجَزَعُ
Maksudnya: “Jika Allah SWT mencintai suatu kaum, Dia akan menguji mereka. Maka barangsiapa yang bersabar maka baginya kesabaran dan barangsiapa yang berkeluh kesah maka baginya keluh kesah.” [HR Ahmad]
2. Ujian penghapus dosa
مَا يُصِيبُ الْمُسْلِمَ مِنْ نَصَبٍ وَلَا وَصَبٍ وَلَا هَمٍّ وَلَا حُزْنٍ وَلَا أَذًى وَلَا غَمٍّ حَتَّى الشَّوْكَةِ يُشَاكُهَا إِلَّا كَفَّرَ اللَّهُ بِهَا مِنْ خَطَايَاهُ
Maksudnya: “Tidaklah seorang Muslim yang ditimpa suatu penyakit dan keletihan, kegusaran dan kesedihan, gangguan dan kesusahan, bahkan duri yang melukainya, melainkan Allah akan menghapuskan dosa-dosanya.” [HR Bukhari]
3. Ujian meningkatkan darjat
مَا يُصِيبُ الْمُؤْمِنَ مِنْ شَوْكَةٍ فَمَا فَوْقَهَا إِلَّا رَفَعَهُ اللَّهُ بِهَا دَرَجَةً أَوْ حَطَّ عَنْهُ بِهَا خَطِيئَةً
Maksudnya: “Tidak ada satu pun musibah yang menimpa seorang Muslim berupa duri atau yang semisalnya, melainkan dengannya Allah akan mengangkat darjatnya atau menghapus kesalahannya.” [HR Muslim]

DOA KETIKA DI UJI
Ujian yang pahit pasti akan berakhir. Setiap kesukaran yang dihadapi, ada jalan keluar terbaik. Berikut merupakan doa-doa yang boleh diamalkan saat kita diuji:
1. Doa menyerahkan urusan pada Allah
وَأُفَوِّضُ أَمْرِي إِلَى اللَّـهِ ۚ إِنَّ اللَّـهَ بَصِيرٌ بِالْعِبَادِ
Maksudnya: “Dan aku sentiasa menyerahkan urusanku bulat-bulat kepada Allah (untuk memeliharaku), sesungguhnya Allah Maha Melihat akan keadaan hamba-hamba-Nya.”  [Surah Ghafir: 44]
2. Doa ketika ditimpa musibah
إِنَّا لِلَّهِ وَإِنَّا إِلَيْهِ رَاجِعُونَ اللَّهُمَّ أْجُرْنِى فِى مُصِيبَتِى وَأَخْلِفْ لِى خَيْرًا مِنْهَا
Maksudnya: “Sesungguhnya kita milik Allah dan akan kembali kepada-Nya, Ya Allah berikan aku pahala dalam musibahku ini dan gantikan dengan yang lebih baik darinya.” [HR Muslim]
3. Doa dipermudahkan urusan
اللهُمَّ لَا سَهْلَ إلَّا مَا جَعَلتَهُ سَهْلًا وَ أنتَ تَجْعَلُ الحَزْنَ إذَا شِئْتَ سَهْلً
Maksudnya: “Wahai Tuhanku, tiada kemudahan melainkan apa yang Engkau jadikan mudah dan perkara yang susah boleh Engkau jadikan mudah apabila Engkau mengkehendakinya.” [Ibnu Hibban]
4. Doa penenang hati
اَللَّهُمَّ اِنِّى اَعُوْذُ بِكَ مِنَ الْهَمِّ وَالْحَزَنِ وَاَعُوذُ بِكَ مِنَ الْعَجْزِ وَالْكَسَلِ وَاَعُوذُ بِكَ مِنَ الْجُبْنِ وَالْبُخْلِ وَاَعُوذُ بِكَ مِنْ غَلَبَةِ الدَّيْنِ وَقَهْرِ الرِّ جَالِ
Maksudnya: “Ya Allah, aku berlindung padaMu dari rasa sedih dan gelisah, aku berlindung daripada sifat lemah dan malas, dan aku berlindung padamu dari sikap pengecut dan bakhil, dan aku berlindung pada-Mu dari cengkaman hutang dan penindasan orang.” [HR Bukhari]
Semoga perkongsian ini sedikit sebanyak mampu memberi kekuatan untuk anda yang sedang menempuh ujian.
Baca juga: Posisi Tidur Dalam Islam Yang Digalakkan, Jangan Terus Baring Je!
Sumber: Facebook Ustazah Asma’ Harun


“Allahuakhbar Api!”- Rumah Terbakar Gara-Gara Switch Box, Ibu Ini Kongsi Tips Supaya Tak Panik

Menjamin keselamatan keluarga dari segi keselamatan di dalam dan luar rumah adalah penting. Hal ini juga merangkumi menjaga anak-anak apabila berlaku situasi yang mengejutkan. Sudah pasti, bukan sahaja anak-anak yang akan panik malah ibu bapa juga akan berasa tidak keruan apabila berlaku situasi mengejutkan.
Seperti apa yang dikongsikan oleh si ibu ini apabila beliau berhadapan dengan kes kebakaran di dalam rumah sendiri! Turut bersama dengan 4 orang anak pada waktu ini memerlukan si ibu ini kekal tenang dalam mengawal situasi terutamanya pergerakan anak-anak.

TERDENGAR ANAK SULUNG MENJERIT-JERIT, KEBAKARAN!

Ketika kejadian lebih kurang jam 11am saya sedang mandikan anak kecil di tingkat atas. Terdengar suara anak sulung dan anak ke-2 menjerit berkali-kali dari tingkat bawah. “Ibu..ibu, tolong ibu, ibu turun sekarang ibu”. Saya jenguk dari tangga, Allahuakhbar api..! Api keluar dari main switch box yang terletak di sebelah pintu utama rumah. Anak-anak, saling menjerit ketakutan.

Saya tinggalkan anak ke-3 dan ke-4 di tingkat atas, berlari turun ke bawah ambil kunci rumah, buka pintu dan grill. Tolak anak ke-2 keluar rumah sambil itu saya menjerit sekuat hati minta anak ke-3 keluar dari bilik air di tingkat atas. Anak kecil usia 2 tahun juga masih di atas. Saya berlari naik ke atas selamatkan si kecil dan minta anak sulung dukung dan keluar dari rumah.

Saya kumpulkan mereka 4 beradik di luar pagar rumah. Api sedang membesar. Saya istighfar dan tawakal berlari semula naik ke tingkat atas ambil handphone. Sambil berlari turun tangga, terus hubungi Mak. “Mak, rumah Ayong terbakar, tolong datang ambil anak-anak Ayong”.
TAWAKAL, CARI PEMADAM API

Kemudian jari laju dail 999. “Cik, rumah saya terbakar di Saujana Impian Kajang. Mereka terus sambungkan panggilan ke Balai Bomba berhampiran. Saya hubungi pula suami yang sedang bekerja. “Abang, balik..rumah kita terbakar”.
Beberapa minit kemudian adik saya sampai dan ambil anak-anak bawa ke rumah Mak (rumah saya berhampiran dengan rumah Mak). Dalam keadaan kelam kabut, saya terfikir, “aku ada alat pemadam api”. Capai pemadam api, tarik kuncinya. Saya tawakal sepenuhnya, berlari semula masuk ke rumah untuk padamkan api yang kian marak. Non-stop tekan pemadam api.
Alhamdulillah api padam. Jatuh terduduk saya lepas tu. Lembik kaki. Menggeletar satu badan. Diam tak terkata atas lantai. Kemudian mak, abah dan suami sampai. 45 minit berlalu, Bomba masih belum tiba. Bayangkan jika tiada pemadam api, bagaimana keadaan api dan rumah. Allahuakhbar.
APA YANG KITA PERLU BUAT JIKA BERLAKU KEBAKARAN DALAM RUMAH

Pengalaman ini benar-benar mengajar. Tips ini saya kongsikan kepada semua sahabat. Jika berlaku kebakaran ketika kita berada di dalam rumah.
1. JANGAN PANIK
Ya, bukan mudah nak bertenang dalam situasi cemas tapi mahu atau tidak, kita sedang pikul tanggungjawab besar sebagai seorang Ibu. Nyawa anak-anak menjadi keutamaan. Jika kita panik, seriously kita tidak boleh berfikir secara rasional.
2. BERKUMPUL SATU TEMPAT
Pastikan semua orang di dalam rumah berkumpul di luar rumah atau ditempat selamat. Ini untuk memudahkan proses menyelamat.
3. SELAMATKAN DIRI SENDIRI
Cuba sepantas boleh selamatkan diri kerana hanya kita sahaja tahu laluan mana di dalam rumah yang paling selamat untuk kita selamatkan diri.
4. HUBUNGI 999/KELUARGA
Telefon keluarga dan pihak penyelamat, talian 999 sangat membantu. Apa yang boleh saya katakan, mereka sangat efficient. Hubungi TNB juga.
5. ALAT PEMADAM API
Wajib ada pemadam api disetiap rumah. Ia berguna. Ya, sekarang kita fikir tiada keperluan tapi jika berlaku kebakaran ia membantu selamatkan nyawa, harta benda dan kawasan kejiranan. Jika berlaku kepada jiran, kita dapat membantu. Pahala free.
6. CHECK PENDAWAIAN ELEKTRIK
Panggil orang berpengalaman untuk periksa pendawaian elektrik. Saya difahamkan oleh pihak Bomba, soket longgar di Main Switch Box dan ia mengakibatkan percikan api berlaku.

Semoga tips ini dapat memberi persediaan mental fizikal kepada kita jika berdepan dengan situasi cemas. Terima kasih Ya Allah, Kau turunkan ujian diwaktu siang semasa aku sudah terjaga dari tidur malamku. Jika ujian ini berlaku dikala aku sekeluarga sedang nyenyak tidur, mungkin kami sekeluarga terkandas di tingkat atas dan sudah tiada di dunia ini. Terima kasih Ya Allah kerana masih memberi peluang untuk kami tumpang di bumi-Mu ini lagi.
Sumber: Ellysyafina Dali


Amal 5 Jenis Makanan Ini Untuk Memudahkan Proses Bersalin

Bila tengah sarat mengandung ni, banyak betul petua-petua yang akan kita ambil sebagai panduan seharian. Kadang-kadang, sampai banyak sangat petua tu ada juga yang tersalah informasi.
Pasti anda pernah mendengar petua mempercepatkan bersalin seperti memperbanyakkan berjalan dan melakukan senaman ringan. Namun pada perkongsian kali ini, anda akan dapat mengetahui jenis makanan dan minuman yang boleh membantu proses bersalin anda.

Baca juga: “Jangan Letak Tuala Basah Pada Dahi Anak Ketika Demam”- Pakar
5 JENIS MAKANAN YANG PERLU DI AMALKAN UNTUK MEMUDAHKAN PROSES BERSALIN

Sememangnya ada cara yang boleh mempercepatkan proses bersalin. Akan tetapi, setiap proses mengandung mempunyai proses yang berbeza meskipun ibu yang sama. Antara makanan yang patut ibu bersalin cuba adalah:

1. Telur

Perkongsian pengalaman daripada individu yang pernah bersalin, mereka mengatakan memakan telur sebelum due date dapat membantu mempermudahkan proses bersalin.
Mungkin anda boleh mencuba petua cepat bersalin ini. Tetapi pastikan telur yang anda makan itu masak sempurna kerana telur yang kurang masak adalah tidak elok untuk bayi dalam kandungan.
Macam kelakar sahaja bunyinya, makan telur untuk bantu cepat bersalin, tetapi tiada salahnya untuk mencuba, bukan?
2. Kurma

Umumnya ia dikenali sebagai sumber makanan yang dapat membekalkan tenaga. Selain dapat memudahkan proses bersalin, ia juga dikatakan dapat mengurangkan pengaliran darah semasa bersalin serta dapat mempercepatkan proses pengecutan rahim.
3. Minyak Kelapa Dara

Minyak kelapa dara atau virgin coconut oil juga sering diamalkan bagi membantu ibu mengandung mudah bersalin.
Sesetengah para ibu juga menyapu minyak kelapa dara pada bahagian perineum bagi mengelakkan koyakan semasa bersalin.
4. Bendi

Semasa hamil, ibu-ibu digalakkan makan kacang bendi. Pastikan ia direbus terlebih dahulu. Lendir yang ada pada bendi dipercayai memudahkan proses bayi keluar dari rahim ketika dilahirkan.
5. Kelapa muda

Ada petua yang mengatakan, apabila usia kandungan mula menginjak ke tujuh bulan, anda amat disarankan untuk memperbanyakkan meminum air kelapa.
Ia dikatakan dapat memudahkan proses kelahiran. Selain itu, air kelapa muda juga boleh membantu menjaga kesihatan ibu dan juga janin jika diamalkan.
Sebenarnya tidak ada salahnya mencuba beberapa perkara disenaraikan di atas sebagai petua cepat bersalin.
Setiap petua akan membantu mendekatkan diri anda sama ada untuk dapat melalui proses kelahiran anak secara normal atau caesarean.
Sumber: Pa & Ma


Amal Doa Ini Agar Sentiasa Dekat Dengan Allah, Hidup Lebih Tenang

Dalam kehidupan pasti pelbagai cabaran perlu dilalui untuk merasai kemanisan. Antara cabaranya adalah kekurangan wang, kesedihan, kesihatan dan lain-lain. Sebagai umat Islam, jalan penyelesaian untuk masalah ini adalah dengan berdoa kepada Allah SWT kerana tiada Tuhan melainkan Allah.
Menerusi perkongsian di laman Facebook Ustazah Asma’ Harun, berikut merupakan satu doa yang boleh diamalkan selalu agar sentiasa dekat dengan Allah dan memiliki hati yang tenang.

Baca juga: Betul Ke Syaitan Masuk Rumah Yang Tak Tutup Pintu Ketika Waktu Maghrib?
AMAL DOA INI AGAR SENTIASA DEKAT DENGAN ALLAH

Ada satu doa yang boleh kita amalkan daripada kisah Sahl Ats-Tsauri, ketika berumur tiga tahun, beliau sering bangun malam dan melihat bapa saudaranya bangun malam melakukan qiamullail (solat malam).

Suatu hari, bapa saudaranya membangunkan Sahl Ats-Tsauri sambil berkata, “Bangunlah nak, tidakkah engkau berzikir mengingati Allah yang telah menciptakanmu?” Kemudian, Sahl bertanya, “Bagaimanakah caranya aku berzikir mengingati Allah?”
Bapa saudaranya menjawab:
قُلْ اللّٰهُ مَعِي
“Ucapkan, Allah sentiasa bersamaku,”
اللّٰهُ نَاظِرِي
Allah sentiasa melihatku,
اللّٰهُ شَاهِدِي
Allah sentiasa memperhatikanku.
“Ucapkanlah bacaan itu sebanyak tiga kali pada setiap malam.”

Setelah satu tahun melakukan amalan tersebut, bapa saudaranya berkata, “hafalkan terus apa yang aku ajarkan kepadamu dan berzikirlah dengan istiqamah sampai kamu masuk ke liang kubur. Sesungguhnya zikir itu bermanfaat bagimu di dunia dan akhirat.”
Moga-moga dengan mengamalkan doa ini, kita dapat merasai kesan bahawa Allah benar-benar bersama dan hanya kepada Allah kita memohon pertolongan pengharapan. Mudah-mudahan kita semua dipilih Allah untuk masuk ke SyurgaNya tanpa dihisab tanpa diazab. Allahumma ameen.
Sumber: Facebook Ustazah Asma’ Harun


Amal ‘Doa Pengasih’ Ini Agar Kita Mencintai & Dicintai Kerana Allah

Amalan berdoa adalah amat dituntut dalam agama Islam. Selesai sahaja kita menunaikan solat, eloklah untuk kiat berhenti sebentar dan menadahkan tangan untuk berdoa kepada Allah SWT. Antara amalan doa yang boleh diamalkan adalah mempermudahkan urusan seharian, doa untuk ibu bapa dan juga ‘doa pengasih’.
Sebut sahaja doa pengasih mungkin ramai yang memberi tanggapan yang salah. Sebenarnya amalan doa pengasih ini bagus untuk kita menambahkan rasa kasih dan sayang dalam hati sendiri untuk orang lain dan juga orang tertentu terhadap diri kita. Jadi, berikut merupakan cara amalan doa pengasih yang betul dikongsi oleh Ustazah Asma’ Harun.

Baca juga: Apa Hukum Tapau Makanan Di Majlis Kenduri Kahwin? Ini Jawapan Mufti
AMALKAN “DOA PENGASIH” INI AGAR KITA MENCINTAI DAN DICINTAI KERANA ALLAH

Pagi ini kita sama-sama belajar tentang sebuah doa yang sangat indah, diajarkan oleh alim ulama untuk menambahkan rasa cinta dan sayang terhadap ahli keluarga sama ada ibu bapa kepada anak-anak, suami isteri, anak terhadap ibu bapa, sesama kawan, dan lain-lain.

Doa ini mudah dan ringkas, insyaAllah kita boleh hafal dan amalkan setiap hari selepas solat atau bila-bila waktu ketika berdoa. Iaitu:
بِسْمِ اللهِ الرَّحْمَنِ الرَّحِيمَ. اللَّهُمَّ صَلَّ وَسَلِّمْ عَلَى سَيِّدِنَا مُحَمَّدٍ. يَا رَحِيمُ يَا وَدُود، اللَّهُمَّ اجْعَلْنِي/اجْعَلْنَا مَحْبُوبًا فِي قُلُوبِ __ بِرَحْمَتِكَ يَا أَرْحَمَ الرَّحِمِينَ
Maksudnya: “Dengan nama Allah yang Maha Pemurah lagi Maha Penyayang. Selawat dan salam ke atas junjungan Nabi Muhammad SAW. Wahai yang Maha Penyayang dan yang Maha Mencintai, jadikan saya/ jadikan kami disayangi di dalam hati __ (nama/panggilan) dengan rahmat-Mu wahai yang paling Maha Penyayang.”
Pada tempat kosong tersebut, sahabat semua boleh pilih untuk sebutkan nama atau panggilan yang diingini, contohnya:
1. Suami/isteri.
2. Ibu Bapa.
3. Anak.
4. Saudara-mara.
5. Kawan.
6. Guru-guru.
7. Orang-orang soleh.

Jangan risau, jika tidak mampu sebutkan dalam bahasa Arab maka boleh diucapkan dalam bahasa Melayu, Allah Maha Mengetahui segalanya. Paling penting kita gembira dan ikhlas dalam berdoa.
MasyaAllah, selain amalkan untuk diri, sama-sama kita ajarkan juga doa ini kepada ahli keluarga agar selalu membacanya. Bayangkan, suasana seluruh ahli keluarga mengaminkan doa ini ketika dibacakan selepas solat berjemaah bersama, diakhiri dengan bersalaman dan berpelukan sesama insan tersayang. InsyaAllah ia merupakan ikhtiar bagi kita membina keluarga bahagia, keluarga Syurga.
Semoga kita dapat beramal dan menjadi insan yang sentiasa berkasih sayang dan mendapat cinta yang Maha Penyayang.
Sumber: Ustazah Asma’ Harun